text:
Kondená Na un Bida Infelis i Sin Goso?
Updated: Aug 2, 2019
Ta bèrdat ku religion, spesifikamente Kristianismo, ta mata? Ta bèrdat ku fe den Dios i obedensia na Kristu ta mata e kreyente su goso i felisidat?
E Eror di Hitchens
Den su buki God is not Great e konosido eskritor ateista Christopher Hitchens tin un kapítulo titulá Religion Kills. Akinan e lansa algun krítika kontra religion, partikularmente Kristianismo. Ta bon pa nos konsiderá i kontestá e krítikanan aki. Despues di a sita John Stuart Mill i Lucretius na komienso di e kapítulo, Hitchens ta skirbi asin'aki,
“Imaginá bo ku bo por hasi algu ku ami no por. Imaginá bo, den otro palabra, ku bo por pone bo dilanti e imágen di un kreador infinitamente bon i todopoderoso, kende a forma un idea di bo, despues traha bo i forma bo, trese bo den e mundu ku el a traha pa bo, i awor ta supervisá i perkurá pa bo asta ora bo ta drumi. Imaginá bo, mas aleu, ku si bo obedesé e reglanan i mandamentunan ku e amorosamente a preskribí, lo bo kualifiká pa un eternidat di felisidat i sosiegu. ... Dikon e kerensia aki no ta hasi esnan ku ta kere den dje felis?”
Akinan Hitchens ta hasi un pregunta sin kuestioná promé e presuposishon riba kua su pregunta ta basá; esta e presuposishon ku esnan ku ta kere e kosnan ariba-menshoná no ta felis. Promé ku Hitchens a pensa mes di hasi tal pregunta, e mester a establesé komo fakto ku e personanan aki, e kreyentenan, enbèrdat no ta felis. Ma esaki ta lokual e no ta hasi; e ta simplemente asumí ku nan ta infelis.
Evidensia for di Eksperensia i Skritura
E presuposishon aki ta un kontradikshon tantu di eksperensia komo di Skritura. Di eksperensia, pasobra míles i míles di kreyente ta en realidat felis. I e presuposishon ta un kontradikshon di Skritura pasobra den Juan 10:10 Hesus ta bisa, “E ladron ta bin solamente pa hòrta, pa mata i pa destruí; Ami a bin pa nan tin bida i pa nan tin é na abundansia.” E frase “pa nan tin é na abundansia” ta e tradukshon di e Griego perisson echōsin, kua ta papia di kantidatnan èkstra i kontinuo. Augustinus (354 – 430 AD), kende tabata un di e teólogonan di mas grandi i influyente, dirigiendo su mes na Dios, a bisa,
“Tin un goso ku no ta wòrdu duná na e inkrédulonan, pero na esnan ku stima Bo pa ken Bo ta, kende nan goso Abo mes ta. I esaki ta e bida felis, pa regosihá na Abo, di Abo, pa Abo; esaki e ta, i no tin niun otro” (Confessiones).
Promé ku el a kometé suisidio, e konosido artista Ralph Barton a laga e siguiente nota riba su kusinchi,
“Mi tabatin poko difikultat, hopi amigu, gran logronan; mi a pasa di kasá pa kasá, i di kas pa kas, ma bishitá paisnan grandi di mundu, pero mi ta fadá di inventá kosnan pa yena 24 ora di dia.”
Den su famoso obra Tragedy of MacBeth William Shakespeare a duna e siguiente komentario riba bida, “E ta un kuenta kontá pa un idiot, yen di zonido i intensidat ku no ta nifiká nada.”
Ki gran kontraste esaki ta ku kon e Kristiannan na Masedonia a eksperensiá nan bida. Den 2 Korintionan 8:1-2 apòstel Pablo ta skirbi asin’aki,
“Awor, rumannan, nos kier laga boso sa di e grasia di Dios ku a wòrdu duná den e iglesianan di Masedonia, ku den hopi prueba di aflikshon nan abundansia di goso i nan pobresa grandi a rebosá den e rikesa di nan generosidat.”
Nota e realidat den bida di e Kristiannan aki. Den hopi prueba i gran pobresa te ainda nan tabatin un “abundansia di goso.” Pa e inkrédulo tal eksperensia ta un kontradikshon, un imposibilidat, un fantasia. Ma pa e Kristian ku tin fe den Señor esaki ta e realidat. Hesus a bisa, “Pas Mi ta laga pa boso; Mi pas Mi ta duna boso; no manera mundu ta duna, Mi ta duna boso. No laga boso kurason bira intrankil, ni lagu'é tene miedu” (Juan 14:27). Konsiderá e eksperensia di Pablo i Silas den Echonan 16. Lukas ta skirbi,
“I a sosodé ku ora nos tabata bai na e lugá di hasi orashon a bin topa nos un mucha muhé esklabu ku tabatin un spiritu di adivinashon, kende tabata duna su shonnan hopi ganashi ku miramentu di destino. E tabata sigui Pablo i nos, i tabata grita, bisando: ‘E hòmbernan aki ta sirbidónan di e Dios Haltísimo, kendenan ta proklamá na boso e kaminda di salbashon.’ I el a sigui hasi esaki hopi dia largu. Ma Pablo, fadá di esei, a bira bisa e spiritu: ‘Mi ta ordenábo den e nòmber di Jesu‑Cristo pa sali for di djé!’ I mesora el a sali. Ma ora su shonnan a mira ku nan speransa di ganashi a kaba, nan a gara Pablo i Silas i a lastra nan hiba na e plasa dilanti di e outoridatnan, i ora nan a hiba nan serka e magistradonan, nan a bisa: ‘E hòmbernan aki, siendo hudiu, ta pone nos stat arib'abou, i ta proklamá kustumbernan ku lei no ta pèrmití nos aseptá ni warda, siendo romano.’ I e multitut a lanta tur huntu kontra nan, i e magistradonan a sker Pablo i Silas nan paña kita for di nan kurpa i a duna òrdu pa suta nan ku bara. I despues di a duna nan hopi gòlpi, nan a tira nan den prizon i a duna e wardadó di prizon òrdu pa warda nan bon wardá; i esaki, despues di a risibí un òrdu asina, a tira nan den e prizon di mas paden i a sera nan pia na sepa” (vv.16-24).
Esaki tabata vv.16-24. Nota kiko Lukas ta skirbi awor den v.25, “Ma banda di mei anochi Pablo i Silas tabata hasi orashon i tabata kanta himno di alabansa na Dios.” Akinan nos ta mira un gran demostrashon di e goso ku e Kristian por tin; un goso ku no ta dependé di sirkunstansianan eksterno, ma ku ta biba den e kurason interno di e kreyente, i ta wòrdu manifestá den akshonnan eksterno.
E Opium di e Pueblo?
E filósofo i ekonomista Aleman Karl Marx a bisa, “Die Religion ... ist das Opium des Volkes“ esta, “Religion ta e opium di e pueblo” (Zur Kritik der Hegelschen Rechtsphilosophie). Esaki te ainda ta e pensamentu di hopi hende. Kristiannan ta wòrdu mirá komo hendenan suak, hendenan ku tin mester di algu pa yuda nan enfrentá e problemanan di bida. Mi amigu, e realidat ta ku ta nos tur tin mester di algu pa yuda nos enfrentá i pasa riba e difikultatnan den bida. Awor, tin hende ta buska e sosten ei, e yudansa ei, den alkohòl, sèks, droga, rikesa, òf popularidat. Ma e diferensia ta ku Kristianismo no solamente ta ankrá den realidat, ma ku tambe e ta funshoná.
E echo di ta parti di e famia di Dios, e echo di tin salbashon eterno, e echo di ta ko-eredero ku Kristu, e echo di tin e Spiritu di Dios bibando den nos, e echo di tin un speransa glorioso, tur ta hiba na un goso inimaginabel i inalkansabel pa esun sin Kristu. Awor, esaki ta nifiká ku ta tur Kristian ta eksperensiando e goso aki ku ta disponibel den Kristu? Nò! E bida Kristian ta un lucha; semper e tabata, semper e lo ta. I hopi yu di Dios ta laga e lucha aki stroba nan di tin e goso ku ta pertenesé na e yunan di Dios.
Konklushon
Tantu eksperensia komo Skritura ta siña i demostrá e realidat di loke Augustinus a bisa, ora el a bisa Señor: “Tin un goso ku no ta wòrdu duná na e inkrédulonan, pero na esnan ku stima Bo pa ken Bo ta, kende nan goso Abo mes ta. I esaki ta e bida felis, pa regosihá na Abo, di Abo, pa Abo; esaki e ta, i no tin niun otro” (Confessiones).


c: text/html

text:
E selekshon di Kòrsou ku ta kompetí den e kampionato pa Caribbean Baseball Cup, a gana su dos promé enkuentronan i pasa mesora pa semi final. Den oranan di mainta ayera, djaweps 6 di dezèmber 2018, e tim a superá Virgin Islands ku skor pèrtá di 7-6 i tra’i mèrdia a vapuliá Perú ku 18-4.
E kompetensia pa Caribbean Baseball Cup ta tumando lugá na Repúblika Dominikana. Esaki ta e promé edishon dje kompetensia aki. Un total di seis selekshon ta kompetí. Kòrsou, Perú i Virgin Islands ta den pul A i den pul B tin Aruba, Haiti i Repúblika Dominikana.
Den e promé enkuentro Kòrsou ku 2 kareda den su di dos turno a bai dilanti (2-0) kontra di Virgin Islands. Sinembargo e kontrinkante ku 1 kareda den di tres i kuater inen a empatá e wega na dos kareda.
Den bòm di kuater entrada Kòrsou ta skor 4 kareda pa bolbe tuma ventaha: 6-2. Den su sigiuente turno (5 inen) e selekshon di Virgin Islands ku 3 kareda a kòrta e ventaha di Kòrsou te na 1 kareda: 5-6. Despues di tres inen sin skor, Kòrsou i Virgin Islands a hinka 1 kareda den respektivamente di 8 i 9 turno pa asina e wega tèrminá 7-6 pa Kòrsou.
Picher Ramses Jamanika a gana e enkuentro. Den di sinku inen ela drenta di relevo pa picher habridó Caroll Servania, ku durante 4,1 inen a pèrmití 5 kareda riba 9 hit. Jamanika den 4 inen a pèrmití solamente 1 kareda i 2 hit. Ruderly Manuel a salba e wega, aunke ku promé ela pérmití 2 hit.
Gianfranco Wawoe a sobresalí na bate ku 1 hit den 2 turno. Ela haña 2 base por bola i skor 2 kareda pa Kòrsou.
Den e di dos wega ayera, Kòrsou a sali hinka 7 kareda kontra di Perú i asina for dje promé inen sigurá e viktoria. E selekshon den su di dos turno a skor 4 kareda pa bai 11-0 dilanti. Perú den bòm di mesun dos inen a hinka 3 kareda i asina bin bèk den wega: 3-11.
Kòrsou sinembargo a bolbe amplia e skor den e sigiuente inennan: 2 kareda den di tres entrada i 5 den di kuater turno: 18-3. Perú a logra skor 1 kareda den di sinku inen i despues di seis inen umpire a base dje regla di nòkout a para e enkuentro na fabor di Kòrsou: 18-4.
Picher Marverich Lourens a gana e wega. Ela drenta den di sinku inen di relevo pa Ronald Bloem ku na su turno den di kuater entrada a relevá picher habridó Ruendy Carolina. Shair Lacrus a salba e wega.
Shurendel Mujica, Sherman Lacrus, Rogier Boeldak, Riandro Pastor, Sander Boeldak i Jonathan Martijn a bati e bala bon pa Kòrsou. Mujica a dal 4 hit den 4 turno, Lacrus tabatin 2 hit den 2 turno i a empuhá 2 kareda i skor 3 kareda. Rogier Boeldak a bati 2 hit den 3 turno, empuhá 3 kareda i skor 2 kareda. Pastor tambe a dal 2 hit den 3 turno, empuhá 2 kareda i skor 2 bia. Sander Boeldak tambe a bati 2 hit pero den 4 turno, empuhá 1 kareda i skor 2. Martijn a kaba ku 1 hit den 2 turno. E hit aki tabata un homerun.
Awe djabièrnè 7 di dezèmber e selekshon di Kòrsou ta liber wardando riba e semi final ku ta kuminsá mañan djasabra. E tim tin ku hunga kontra e selekshon ku sali di dos den pul B.

robotstxt: allowed

filter: keep


text:
WILLEMSTAD – Minister Javier Silvania ta para habrí pa adaptashon di e salarionan haltu di funshonarionan den tòp, pero na su turno ta eksihí transparensia i kolaborashon total di e grupo aki. E salarionan i kondishonnan di trabou mester subi mesa.
E grupo a laga sa den un karta ku nan no ta di akuerdo ku e proposishonnan di gobièrnu pa trata e normanan di salario, e kompensashon na ora di retiru i e klóusulanan transitorio.
Mayoria ta deseá un revishon. E grupo ta haña e kálkulonan aktual desproporsional.
Minister Silvania ta bai entregá awor un nota pa kambio. A pone esei den e di kuater nota di kambio pa ordenansa nashonal di standarisashon di entradanan haltu. Ta tene kuenta si ku desishonnan di Konseho di Reino di Minsternan den kual ta pará e kondishonnan pa e di tres pago pa ayudo di likides. Banda di esei lo reevaluá e klóusula transitorio di dos aña.
Mester manda pa ministerio di Finansas tur kopia di kombenionan di trabou i kombenionan di servisio di tur funshonarionan haltu ku ta kai bou di rango di aplikashon di e ordenansa nashonal. A base di e informashon aki por haña un bista den e rekompensa total di e funshonarionan haltu.
E informashon ku ta duna mester ta sufisiente i e puntonan di atenshon mester ta sufisientemente dokumentá a base di dato i sifra. Den koperashon ku Keesen Actuarissen lo hasi e kalkulashonnan nesesario i a base di esei lo traha un konseho ku lo bira e base pa e nota di kambio.
E direktor- i mènedjernan ku tin un entrada haltu mester manda nan informashon pa mas tardá 26 di yüli 2022. Sin e informashonnan aki lo no tin kalkulo nobo di e norma di salario i e kompensashon na ora di retiru. “E trein ta sumamente lat pero lo no para’, segun Minister Silvania.


text:
CON PA MANTENE BO CABES FRIU DEN UN DISCUSION CAYENTE
No laga e ‘heat of the moment’ durante un desacuerdo domina bo E argumentonan...
INFIDELIDAD VIRTUAL Y DATING APPS
Skirbi pa Keyla Reeder Tur persona a yega...
DEMENCIA Y PROBLEMA COGNITIVO: KI ORA MESTER CUMINSA PREOCUPA OF PREVENI?
Rond di mundo tin miles di persona, cu ta sufri den silencio di e malesa di demencia. Na 2010 mas cu 1500 persona na Aruba tabata diagnostica cu un...
KI ORA TA BASTA?
Un problematica cu ta tumando lugar pa hopi decada caba y siguramente...
E IMPACTO DI TRAUMA: DI VICTIMA PA SOBREVIVIENTE
Pa hopi adulto e experencianan amargo y...
UN RELACION COMPLICA CU CUMINDA
Un di e necesidadnan basico cu cualkier ser humano tin mester pa biba segun e 7 necesidadnan...
E Poder di Enfrenta bo Miedonan Con ‘Fear-Setting’ por yuda bo alcansa bo metanan...
E prome lunanan di un Aña Nobo ta un momento perfecto, pa sinta reflexiona y confirma...
COSECHA MAS EXITO Y PRODUCTIVIDAD DOOR DI DRUMI MAS!
Hopi persona tin e pensamento, cu ora...


text:
Prome Minister Evelyn Wever-Croes: INTEGRIDAD NO CONOCE DISTINCION DI GERENO “Ora bo ta para pa integridad, bo mester actua, maske ta hendenan di bo propio partido”
Prome Minister Evelyn Wever-Croes:
INTEGRIDAD NO CONOCE DISTINCION DI GERENO
“Ora bo ta para pa integridad, bo mester actua, maske ta hendenan di bo propio partido”
Prome Minister Evelyn Wever-Croes ultimo dianan ta blanco di critica pa motibo di suspension di un empleado Publico na Parlamento. Prome Minister ta reacciona y duna aclariacion di e situacion aki.
“Normalmente mi no ta reacciona riba casonan asina. Pero mi ta mira cu politiconan oponente ta purba hinca e tema aki den un direccion politico. Y p’esey mester duna aclareacion.
Ami como minister encarga cu entre otro asuntonan di personal y cu e organisacion di Parlamento, a wordo acerca pa Griffier di Parlamento pa mi firma un carta di suspension di un empleado di Parlamento.
Ta trata di un procedura standard cu Departamento di Recurso Humano ta encamina ora cuminsa un investigacion a base di un keho cu nan ricibi. Prome cu mi wordo acerca cu un peticion asina, ya e departamento a hasi un investigacion caba, pues nan ta conclui cu no ta algo sin base. Den casonan asina como minister, ami nunca ta nenga, ni maske ta hende cu mi conoce bon, manera den e caso aki.
Awor investigacion ta andando y si no haya nada mas, e suspension ta wordo kita y lo tuma un decision si e keho entrega lo conduci na un sancion disciplinario of no. Si e no conduci na un sancion disciplinario, e persona ta haya un carta den cual ta confirma esey y e persona por bolbe na trabou.
Mi kier remarca cu ta hopi importante pa tur empleado publico tin un posicion politicamente neutral den nan trabou. Sea cu bo ta na fabor di gobierno of no, na pia di trabou no ta permiti pa haci cosnan politico pa ningun partido politico cu ekipo di trabou. Mucho menos si e no ta parti di e definicion di bo funcion. Esaki ta algo cu tur empleado publico ta suppose di sa.
Ami como minister ta haya mi varios biaha cu casonan asina, y cu ami mester tuma e decision fastioso di suspende un persona. Pero esey ta parti di mi trabou. Si di berdad nos kier un Aruba integro, nos mester stop di cuestiona ora departamentonan di gobierno tuma accion pa frena cosnan cu no ta bon den gobierno. Si cada biaha mester tene cuenta cu ken conoce ken, nunca nos ta libra nos pais di corupcion. Y si e persona no a haci nada, e no tin nada di teme, indudablemente e lo sali liber di tur acusacion.
Integridad ta algo cu bo tin of bo no tin. Y si bo tin integridad bo mester actua, irespecto si ta hende muhe of si ta hende homber. Irespecto si ta bo propio famia of colega di bo propio partido. Si bo NO actua, e ora abo mes ta e problema.
Como Minister ami semper a asumi mi responsabilidad. Mi no ta minister pa hunga popular, mi ta minister pa haci lo corecto. Y si mi no actua, mi ta aproba actuacion no corecto y mi ta bira mescos cu nan”.


text:
Oranjestad-Despues di traspaso di mando presidencial na Costa Rica, Prome Minister Evelyn Wever-Croes a reuni cu Presidente Alvarado y Vice Presidente Epsy Campbell.
Durante e reunion a toca varios punto di interes comun entre Costa Rica, Aruba y Reino. Principalmente e tema di nos studiantenan na Costa Rica y e proceso cu Aruba a encamina pa soluciona e problema cu nan no por traha na Aruba despues di nan estudio.
Presidente Alvarado a duna su palabra di lo yuda pa nos soluciona e problemanan aki pa nos hobennan por bin bek Aruba y traha.
Tambe a elabora riba desaroyo economico y posibel cooperacion entre Aruba en Costa Rica, entre otro di turismo pero tambe tocante importacion di fruta, berdura y comestibles. E reunion tabata un reunion hopi fructifero pa ambos pais.


text: ORANJESTAD: Diamars mainta Minister Endy Croes a reuni cu sr. Rammy Ramada, secretario general di Aruba Athletic Federation (AFF). Durante e reunion a trata e.o. stadion Guillermo Prospero Trinidad na Dakota cu e aña aki e veld di futbol, luznan y e tribuna ta wordo renoba. E pista di atletismo tambe tin mester di atencion. Den un ‘joint venture’ entre Gobierno di Aruba y Aruba Athletic Federation lo percura pa esaki wordo realisa. Minister Endy Croes a sigui bisa cu ta sondea posibilidad pa haya fondo di World Athletics. E plan di Gobierno di Aruba hunto cu Aruba Athletic Federation y World Athletics ta pa bin na fondonan pa ora renoba e stadion por pa amplia e pista di atletismo di 6 pa 8 ‘track’. Y asina cumpli cu standardnan internacional y atrae caredanan den region pa Aruba.


text:
Dia 14 di mart 2020 tabata tin un evento spesial na Sambil kaminda 8 persona ku a sufri di un paralisis a mustra nan logronan komo kulminashon di un proyekto di ehersisio intensivo di AP Center.
E proyekto di ehersisio aki ta un inisiativa di Fundashon Alton Paas, co-finansia pa Ministerio di SOAW ku a start aña pasa oktober na AP Center. AP Center ta e sentro di ehersisio spesial pa personanan ku ta sufri di un òf otro paralisis sea dor di dwarslaesie, atake selebral i òf otro kondishonnan neurologiko. Tin mas ku 50 persona ku difikultad di mobilidat ku ta bini pa hasi ehersisio pa mantené nan kurpa den
kondishon i minimalisá komplikashonnan mediko. Banda di esei e sentro tin 3 trainer sertifiká pa e Activity-Based Training ku ta hasi Kòrsou e uniko sentro den Karibe ku por yuda personanan ku un paralisis despues di nan rehabilitashon pa por sigui desaroya nan mes ku e meta pa rekuperá funshonnan bèk despues di a sufri di un paralisis.
E proyekto ku a start na oktober 2019 a duna e posibilidat ku 12 persona total por a pasa 5 luna bou di guia di e trainernan sertifiká aki pa haña training 2 bia pa siman pa 2 ora largu.
Adishonal tabatin tambe algun seshonnna di counseling na inisio bou di un guia profeshonal pa prepará kada persona mentalmente pa e proyekto.
Tradishonalmente ora un persona haña un paralisis sea parsial òf hinter su kurpa, e pensamentu ta ku masha poko e persona tin chèns di rekuperá i speshalmente si mas tempu pasa. Den e proyekto aki tabata tin persona ku tin 1 aña despues di nan aksidente i asta riba 10 aña di nan aksidente.
Pues pa e dia di Tapeit Kòra na Sambil a sirbi komo prueba ku e ta posibel. Di personanan ku a bai asina
dilanti ku awor nan mes por lanta para, haña moveshon di nan pianan, lanta para bèk despues di ta sinta abou, mas balansa pa tira stap, kana sin asistensia.
Diferente logronan ku kada persona a hinka hopi esfuerso pa alkansá. E no tabata algu fasil, el a eksihí hopi displina, positivismo i fe.
E meta di e proyekto tabata pa yuda hasi kada persona ku tin un desabilidat fisiko mas independiente. E logronan aki a nifika ku e personanan aki awor por logra hasi sierto kosnan nan mes ku menos yudansa i ku ta yuda mehorá kada unu su kalidat di bida. Esaki ta netamente e loke Fundashon Alton Paas a lanta pe ku ta mehora e kalidat di bida pero ta solamente ku yudansa di kontribuidornan manera SOAW, Reda Sosial, amigunan di Fundashon Alton Paas ku por hasi e tipo di inisiativanan aki posibel. Pues un gratitut spesial ta bai na tur ku a kontribuí i boso por ta orguyoso di e impakto ku boso tabata tin den bida di personanan ku un parálisis, no solamente via e proyekto aki pero tambe tur e otronan ku ta bini den futuro.


text:
Oranjestad – 23 di juni 2021- “E banco di deporte” na Aruba, Aruba Bank, ta sostene actividadnan deportivo cu ta promove bienestar fisico y mental.
Awor cu medidanan a wordo suaviza, Endurance Race Center ta contento di por organiza nan OTRA Triathlon Event di aña 2021, ariba diadomingo, 20 di juni 2021.
E evento a consisti di landamento, mountain biking y trailrunning, caminda e participante por a experiencia Aruba den un otro scenario. Participantenan a consisti di atletanan local como tambe atletanan di Caribe y USA.
Ganadornan di e prome OTRA Triathlon Event 2021 ta Cijntje Hillard den Long Distance Single, Florence, Ryan y Jonathan den Long Distance Relay, Richard Sotelo den Short Distance Single y Jill, Rodney y Chamir a gana den Short Distance Relay.
Aruba Bank ta felicita Endurance Race Center y tur atleta cu a uni na e “challenge” y a disfruta di e deporte y naturaleza cu nos dushi Aruba tin pa brinda nos.


text:
Cerca di intervencion di Reino?
Na aña 2009 gobierno di Reino Uni (United Kingdom) a dicidi cu ta basta cu corupcion na e islanan Caribense conoci como Turks & Caicos. E corupcion a yega na tal nivel, cu e sospechoso mas grandi tabata e prome ministro (Michael Misick) cu tabata envolvi den corupcion, acumulando un fortuna, principalmente den emision di tereno na desaroyadornan di proyecto, hasta di tereno cu tabata propiedad di Corona Ingles. Durante un bishita di un delegacion di parlamentario Ingles a reporta cu tabata existi ‘un clima di temor’ riba e islanan. E investigacion a trece afo cu Misick y su esposa, un actriz, tabata gasta un fortuna cu un bida di luho, incluyendo champaña, paña di diseñador y jet priva.
No tabata mira otro opcion cu tuma rienda di gobierno di e islanan. A decreta un resolucion como organo supervisor, cu a kita gobierno y a elimina parlamento tambe, poniendo tur poder, ehecutivo y legislativo, den man di e gobernador. Esaki pa haya oportunidad di ‘clean up the mess’ y restaura orden den e pais, pa despues gradualmente re-introduci democracia parlamentario, y duna gobernacion local un oportunidad atrobe. Mester bisa na fabor di e parlamento cu nan a haci nan trabao, den e sentido cu un investigacion parlamentario a trece claridad riba e delitonan cometi, y cu a trece na luz di dia tambe e envolvimento di diferente ministro den e crimennan cometi. Nos ta mira algo asina tuma luga na Aruba? Aki nos por ripara cu no ta tur luga chikito ta mescos… nos tin hopi di siña ainda. Na 2012 tabatin eleccion atrobe na e islanan, despues cu e intervencion a termina den enhuiciamento di 13 hende, entre nan cuatro ministro di e gabinete cu a keda destitui pa e decreto real, inclusivo e ministro presidente. Mester bisa tambe cu e partidonan politico a keda hopi rabia cu e accion di Reino Uni y a acorda cu nan ta bay traha riba independencia total di e islanan di Reino Uni.
Pregunta: algo inimaginabel na Aruba? Pa hopi aña si esey tabata asina, pero diripiente no mas. Nos ta enfrenta actualmente un caso hopi mas grandi cu esun di Turks & Caicos. Por ta no na e nivel di cantidad di ministro envolvi (ainda), pero na cantidad di sospechoso sigur cu si. Y esey ta e parti cu ta encera e caso di ‘ontheffing’, cu su ramificacion den e otro ministerio pa yega na claridad ainda. Ainda ta na caminda riba su mes e asunto di negoshi di tereno den tur su magnitud… Loke ta importante y urgente pa sa, ta kico lo ta e siguiente pasonan pa tuma den nos situacion. Ta bon pa comprende anto cu dentro di Reino, semper ta tene cuenta cu na un di e islanan por surgi un situacion asina urgente, cu gobernacion, y principalmente garantia di orden y siguridad ta bira un problema, cu ta necesario suspende gobierno local y impone un orden di otro categoria. Nos tin, a proposito, un ehemplo di un situacion asina dentro di Caribe Hulandes, cu ta e intervencion di Reino na St. Maarten, pa hopi decada considera ‘het jongetje dat niet wil deugen’ entre e islanan, pero na e altura aki ta probabel cu nos a surpasa e rumannan na e isla ey grandemente, y no den algo positivo.
Pero, den un caso concreto, cu e situacion na nos isla yega asina leu cu intervencion di Reino ta inevitabel, kico concretamente ta e pasonan cu lo bay tuma lugar? Na prome lugar, ta trata di conserva poder publico, y poder finalmente ta keda expresa den un forsa arma cu ta capaz di controla orden y siguridad publico. Si esey ta garantisa pa cuerpo policial mes, anto esey ta bon. Den caso di duda, sin embargo, tin un forsa arma Hulandes presente pa garantisa esey, y por haya refuerso di otro banda di oceano. E medida tin como consecuencia cu gobierno y parlamento ta bay cas, y e gobernador lo mester goberna, manteniendo tur e departamentonan di gobierno intacto y funcionando. Pa esunnan cu como funcionario publico no kier coopera, tin medida pa tuma pa obliga nan traha lealmente, o perde nan trabao. No pensa cu esaki no ta posibel. Den e KB di 2014, esunnan cu a lesa esey sa cu e Gobernador por exigi e colaboracion di tur cu ta den servicio publico. Nos por corda cu nos prome ministro a manda un carta pa tur hefe di servicio pa no colabora, pero aparentemente masha lihe nan mester por a bise cu obstaculisa trabao gubernamental por tin consecuencia hudicial cu ne.
E periodo di intervencion por ser uza pa introduci legislacion cu e partidonan politico – no tur – no kier introduci. Ehemplo: ley riba financiamento di partido politico; ley di ombudsman, pero ombudsman cu no ta depende di mayoria den parlamento; introduccion di miho control riba fundacion di (partido) politico; screening prome y despues di sirbi como ministro/parlamentario; mas autoridad pa Rekenkamer; control adecua den e procesonan administrativo sensitivo, manera e trayectonan di permiso. Tur ta medida cu ta haci dolor, pero no pa pueblo, sino pa e politico cu no tin pensa di bira integro.


text:
Kòrsou ta pone su mes riba mapa na evento internashonal Wealth Latin America and the Caribbean Forum.
Willemstad 1 di novèmber 2021 – Riba 25 i 26 di òktober Curaçao International Financial Center (CIFC) a pone Kòrsou riba mapa, di un forma impreshonante, komo spònser prinsipal di e di ocho edishon di e Private Wealth Latin America and the Caribbean Forum. CIFC ta un partner privá-públiko ku tin komo meta pa promové e sektor di servisio finansiero internashonal di Kòrsou.
E evento prestigioso aki a tuma lugá e aña aki na Miami i tur aña e evento aki ta bon bishitá dor di e asina yama Family Offices, Atministradornan legal di kapital , Fondsmanagers, Registered Investment Advisors i Bankonan privá den region. E oradónan di e programa a tabata konsistí prinsipalmente di lidernan di e sektor finansiero for di Estádos Unídos, Latino Amérika i region di Karibe. E evento ta kompletamente privá i por wòrdu bishitá solamente riba invitashon personal di e komunidat di rikesa privá regional (private wealth community). E aña aki alrededor di 275 persona aki bishitá e evento aki.
Durante e añanan ku a pasa Kòrsou a traha eksepshonalmente duru pa por establesé un sistema finansiero nobo ku ta sólido i konfiabel. Debí na e esfuersonan aki, temporalmente a dediká ménos atenshon na promoshon di nos isla komo un partner fuerte den negosiashon internashonal. E aña aki, sin mas, nos a trese kambio den esaki. Un delegashon di 12 eksperto biniendo for di e sektor di servisionan internashonal, a sa di pone Kòrsou riba mapa komo un hurisdikshon atraktivo pa diferente ophetivo. E delegashon tabata konsistí di kompanianan manera Corpag, Intertrust, HBM Group, TMF, Citco Governance Services, IQEQ, Amicorp, DCSX i tambe Cinex.
Curaçao: The Choice for your International Business and Peace of Mind.
Kòrsou komo e eskoho pa negoshi internashonal i pas mental: esaki tabata e tema riba kua señora Nacha De Jesus, presidente di e hunta di direktiva di Curaçao International Financial Services Association (CIFA), a amplia durante su presentashon, kual a tuma lugá mesora despues di apertura di e konferensia, dilanti un sala yen. El a pone énfasis riba e servisionan finansiero ku Kòrsou ta disponé di dje ku su régimen nobo. Kòrsou ta base di diferente instansianan finansiero prestigioso i ta wòrdu usá konsekutivamente dor di invershonistanan, sosiedatnan, Family Offices, fondonan di invershon i otro negosiantenan for di EU i otro pais den Latino Amérika.
Pronto nos lo por spera un sistema di pèrmit nobo i tambe areglonan fiskal benefisioso, den e esfera di impuesto riba entrada, pa atraé temporary workers, digital nomads, hibernators, startups, scale-ups i overage niche experts. Tambe tin oportunidatnan pa por sostené empresanan internashonal ku mas ekspertisio i supstansia. Esaki ta sumamente importante pa kompanianan i invershonistanan internashonal.
Na Kòrsou nos tin hopi konosementu di e sektor finansiero internashonal. Banda di esaki Kòrsou tin un infrastruktura tékniko i hurídiko sólido meskos ku nos maneho di impuesto, kual ta state of the art. E maneho nobo di impuesto teritorial riba ganashi ta ofresé, den kombinashon ku strukturanan supstansial pa loke ta trata maneho di empresa, stimulashon signifikante pa atraé aktividatnan ekonómiko internashonal, ku eksonerashon riba ganashi di eksterior. Hasi negoshi ku Kòrsou ta nifiká hasi negoshi den un infrastruktura sólido, kumbiniente i atraktivo pa invershonistanan internashonal i otro instansianan finansiero.
Ta evidente ku e delegashon di Kòrsou a logra laga un impreshon hopi positivo atras riba esnan ku a presensiá e evento aki. Ya kaba tabata tin diferente kòmbersashon serio ku konseheronan internashonal i manehadónan di fondo ku a keda impreshoná ku e posibilidatnan finansiero ku Kòrsou tin di ofresé. Den futuro CIFC, den kolaborashon ku otro organisashonnan di interes na Kòrsou, lo sigui hasi su máksimo esfuerso pa promové Kòrsou komo un partner atraktivo den e sektor di servisio finansiero internashonal.


text:
Rocco ta pendiente pa produkshon nobo huntu ku Chris Kross
E konosido kantante, Rodrick 'Rocco' Franken, a kaba di hasi un grabashon nobo."Mi a graba un gospel e biaha aki. Si tur kos ta bon, mi ta kere ku lo e sali pa e siman ku ta bini. Ta algu nobo pa mi, pero tur kos ku mi hasi, mi ta trata na hasié bon i ta spera ku lo e kai na agrado."
E hòmber di Gosadera, kende ta enkabesá e front di e agrupashon musikal Buleria, a graba un kansion i su clip, titulá "Hallelujah". Lo ta un piesa gòspel, unda 'Rocco' ta konta ku respaldo musikal di 'Chris Kross', ku ta konosido kitarista di Aruba. Dos talento arubano ta uni pa trese algu nobo riba merkado, ku sigur lo toka un i tur. Banda di esaki Rocco ta komentá di tin mas kos nobo na kaminda, tantu di su mes, komo huntu ku Buleria.


text:
Reuben van Lierop feat. Nathan Senchi "Riba Dje"
"Riba dje" produsí pa Reuben van Lierop & Ko-Produsí pa Nathan Senchi a kuminsa zona na radio. E kansion ta karga e konvikshon di ta kompletamente dependiente riba Dios i nó hende. E kansion lo ta pronto -den fin di siman- riba tur plataformanan digital manera spotify, apple music i hopi mas.
Un Produkshon di Aftatone Kompositá pa Reuben & Nathan
Mixing & Mastering pa Sean Cannister Produsí pa Reuben van Lierop & Ko-Produsí pa Nathan Senchi
Video Editing & Art Direction by: Nathan Senchi Set & Technical assistant: Xaneton Davelaar, Nathan Senchi, Andy Moesquit Camera Crew: Andy Moesquit, Nathan Hooi, Xaneton Davelaar Photographer: Xaneton Davelaar


text: Diahuebs henter dia Endy Croes candidato #8 riba e lista di partido M.E.P. a campaña den distrito di Papilon, manera e habitantenan tende e musica nan ta prepara y sali pa spera e yegada di Endy porta habri. Varios habitante a pidi pa pone bandera na nan cas pasobra nan ta “ON”, “ON” cu Endy. Te hasta a pasa na un cas unda e habitantenan ta spera un politico di e partido M.E.P. pasa pa nan mes hisa e bandera. Ta di admira e curashi di Endy y su team trahando incansablemente canando den e barionan campañando cas pa cas sin laga un atras. Pronto e lo ta den otro distritonan pa asina hiba e mensahe. Hopi felicitacion Endy ta hayando pa a haci e denuncia pa asina trese e claridad di e abuso cometi cu propiedad di pueblo y e deroche di placa (ladronicia) di e gobierno anterior. Awe por mira cu e perseverancia di e denuncia cu Endy y Rocco a haci contra e ladronnan di propiedad no ta envano pero ta dunando su frutonan, por mira ya caba algun figura tras di trali pero falta hopi mas y nan lo ser huzga pronto.


text:
E prome curso di “Silver Entreprenuership” a termina siman pasa. Minister di Asuntonan
Economico, minister Geoffrey Wever conhunto cu representantenan di Directie
Economische Zaken (“DEZHI”) su unidad di IDEA tabata t’ey presente durante e
otorogacion di diploma, cual a ser otoroga door di minister di Asuntonan di Adulto Mayor,
minister Ursell Arends.
Silver Entrepreneurship a enfoca riba e hermentnan necesario pa un persona por haci su
propio negoshi, asina stimulando nan pa eherce nan hobby of profession, te asta
despues cu nan baha cu pensioen. “Recuperacion economico ta conta cu participacion di
tur esnan cu ta capas y dispuesto”, segun minister Wever.
Sigur nunca ta laat pa siña, y asina tambe 18 adultonan mayor a participa na e curso y a
ricibi nan certificado di participacion. Ta spera cu e inspiracion y educacion ricibi algun di
nan lo sigui na desaroya nan businessplan y ofrece na comunidad nan producto of
servicio.
Un palabra di felicitacion y danki na e organisadornan di IDEA pa nan bunita trabou.
Tambe kier desea tur e graduadonan tur clase di exito den nan proximo etapa di nan
bida!


text:
KRALENDIJK – Djadumingu 27 di desèmber, den oranan di anochi, a detené dos persona na Rincon. Despues ku e shofùr no a siguí òrdu di polis pa para e vehíkulo, ku a alkansá un agente polisial, a siguí un persekushon. Polis a duna señal pa e pikòp stòp, sinembargo e shofùr no a sigui òrdu di polis i a kore for di Playa bai direkshon di Rincon. Seguidamente a lòs tirunan di atvertensia i tambe tiru dirigí riba e pikòp pa por a logra detené e shofùr i su pasahero pero no a logra nan meta.
E pikòp a sigui kore i tabata despues ku a lòs tirunan dirigí riba e vehikulo patras di warda di polis bieu na Rincon, ku e shofùr a bin para mirando ku nan no por a sigui kore debí ku proyektilnan a destruí glas patras di e vehíkulo i bora tayernan. Na momentu ku a bai pa detené e personanan den e vehíkulo, e shofùr a resistí detenshon i outoridatnan a haña nan ta uza forsa brutu pa deten’é. Personal di ambulans a atendé ku e shofùr ku a risibí herida na su kabes debí na forsa brutu ku outoridatnan a uza i despues a transportá tur dos okupante pa warda di polis na Playa. Ta trata di e hòmber di inisial E.A.C. di 20 aña di edat i e dama di inisial R.B. di 18 aña di edat ku a keda detené. E kaso ta bou di investigashon.
AANHOUDINGEN NA ACHTERVOLGING
KRALENDIJK – Op zondag 27 december werd in de avonduren twee personen aangehouden in Rincon. Nadat de bestuurder geen gehoor had gegeven aan stopsignalen van de politie en hierbij een politieagent aanreed, volgde een achtervolging. Hierna volgden ook waarschuwingsschoten waarna het mogelijk werd de bestuurder en de mede inzittende in de auto aan te houden. Het betreft een man met initialen E.A.C. van 20 jaar en een dame met initialen R.B. van 18 jaar. De zaak is in onderzoek.


text:
Conseho di Minister a aproba un Cuadro di Accion pa mehoracion
Conforme trabaonan haci den cuadro di Landspakket, dia 12 di augustus Conseho di Minister di Aruba a aproba recomendacionnan haci durante investigacion di funcionamento di Departamento di Finansa y Central Accountants Dienst CAD . Esaki a base di conseho ricibi di expertonan di Improven den colaboracion cu Grant Thornton Aruba cu a haci e investigacion aki. E meta principal di investigacion tabata pa evalua e posicion y funcionamento actual di departamentonan en cuestion y haya miho bista di paso specifico cu lo mester tuma pa mehora esakinan. Asina creando un base firme pa yega na un maneho financiero duradero pa Pais Aruba. E investigacion a wordo haci den cuadro di e Landspakket tema A Punto A.1.2.5-> doorlichting DF y punto A.1.3.2-> roadmap.
Puntonan pa mehora
Puntonan di mehoracion cu a resalta durante e investigacion ta (i) e necesidad di crea proceso presupuestario coherente, (ii) e necesidad pa Pais Aruba por tin cuenta anual controla, (iii) e necesidad pa Pais Aruba tin un maneho dirigi riba eficiencia y resultado, (iv)e necesidad di automatisacion di proceso y (v) e importancia di cambio di cultura interno. Adicionalmente por menciona cu algun conclusion haci durante e investigacion ta, entre otro, cu lo mester reforsa posicion di Departamento di Finansa como tambe di CAD unda cu ambos departamento lo tin un papel mas estrecho pa locual ta coordinacion y supervision di e proceso financiero di Pais Aruba. E investigacion tambe a revela cu mester introduci un asina yama modelo ‘ three lines of defense’ unda cu ta haci un division entre (i) proceso primario, (ii) control interno y conseho, (iii) control externo. E investigacion tambe a revela e importancia di diseña proceso relaciona cu maneho financiero interno nobo como tambe apunta personanan dedica pa cada proceso (proces eigenaren).
Conseho di Minister a aproba un Cuadro di Accion pa mehoracion
Recientemente Conseho di Minister a aproba un asina yama Cuadro di Accion (roadmap) specificamente relaciona cu cambio cu lo tuma luga den e proceso presupuestario como tambe e maneho financiero. Conhuntamente cu expertonan di ministerio di Asuntonan di Reino BZK, Pais Aruba a crea un cuadro di accion cu ta cana te cu aña 2027. E cuadro di accion ta describi e pasonan cu mester tuma pa asina por yega na un maneho financiero y presupuestario duradero. E cuadro di accion tambe tin como meta pa integra tur reforma cu ta menciona den e Landspakket pa asina crea un bista integral di nan efecto colectivo pa maneho presupuestario di nos Pais. Di e forma aki tambe ta promove eficiencia ora ta trata e reformanan cu Pais Aruba ta implementando.
Un paso mas cerca
Minister Maduro ta gradici Improven, Grant Thornton y tur e profesionalnan di Departamento di Finansa y CAD pa e trabao importante aki. Esaki ta un paso importante pa por yega na un maneho financiero duradero y resiliente pa Aruba, conforme e vision di Gabinete Wever-Croes. Aruba ta traha na un manera serio pa por cumpli cu e palabracionnan haci den cuadro di e Landspakket y e Cuadro di Accion ta mustra e caminda pa cana e tempo nos dilanti. Una bes cu incorpora e cambionan proponi, Aruba lo por yega na un ‘goedkeurende controleverklaring’ na aña 2026.


text:
Gobierno Hulandes ta ordena riba diaranson un serie di regulacionnan nobo di siguridad pa e proveedonan di telecomunicacion, incluyendo reglanan tocante proveedonan di ekiponan y software y e rekisito cu solamente e personanan cu verificacion di antecedentenan por sede na e rednan.
E rekisitonan, cu lo cubri e proveedonan principal KPN KPN.AS,T-Mobile y Vodafone VOD.L, ta parti di un serie di medidanan pa fortalece e standard despues di un evaluacion di 2019 di e riesgonan planta door di China y otro paisnan identifica manera āstrategia cibernetico ofensivoā.
Den un decreto ministerial, e minister di Asuntonan economico, Mona Keijzer, tambe a specifica cu e proveedonan di telecomunicacion mester conserva e datonan di e red durante al menos tres luna en caso si e ta algo necesario di analisaāmenasanan avansa y vector di atakenanā.
Gran Britania y Francia a prohibi efectivamente cu Huawei (HWT.UL) di China yuda construi nan rednan social di telecomunicacion 5G. E gobierno Hulandes a bisa aƱa pasa cu e proveedonan por wordo exclui si nan tin āvinculonan grandi cu gobierno stranheronan involucra manera espiaā
No a nombra Huawei specificamente, a pesar di e presion di e parlamento pa haci esaki.
Luna pasa, KPN a bisa cu e lo uza Ericsson di Suecia pa construi elementonan central di su red mobil 5G. Na maart, e camara halto di e parlamento a aproba un ley cu ta otorga e gobierno, e poder di blokia e adkisicionnan āindeseabelā di empresanan di telecomunicacion.
Esey ta inclui un obligacion pa cualkier cumprado posibel di un participacion di mas cu e 30% di un empresa di telecomunicacion Hulandes di puntra e gobierno prome.


text:
Promé ku tira vürwèrk
- Lesa e instrukshonnan adelantá
- Mantené por lo ménos 6 meter di distansia
- Bisti paña pega na kurpa ku ta resistí chispa di kandela (no sintétiko)
- Bisti un “vuurwerkbril”
- Usa “earplugs” den kaso di zonido duru
- Evitá bisindario kaminda tin lugá pa hende grandi òf mucha.
- Buska tereno bashí, preferibel leu for di kas.
- Sigurá stabilidat di vürwèrk ku ta bai laira den un bleki, mitar yena ku santu. Pa vürpeil grandi, bati pipa di PVC den tera.
- Klèm kaha di vürwèrk mei mei di blòki.
- Buska píldora trankilisante pa bo bestianan di kas serka veterinario
- Pone hèmber ku awa i slan serka pa den kaso di emergensia.
- No eksperimentá ku vürwèrk: nunka habrié for di otro
- Nunka hinka vürwèrk los den saku di karson, tas riba lomba òf kamisa.
- Mantené por lo ménos 6 meter di distansia
Si bo paña pega na kandela:
- No kore
- Tira kurpa abou
- Lora riba suela òf den santu pa paga e kandela
Kaso di herida superfisial:
- No usa eis.
- Spula resto di pòlvo, santu òf sushi bou di kranchi pa 15 minüt
- Hasi e herida kuidadosamente limpi
- Tapa e herida ku pleister ku ta laga aire sirkulá
- Bai dòkter di kas pa laga kontrolá e herida
Kaso di herida grandi i /òf hundu:
- Pone preshon riba e herida ku un paña. Esaki ta para e sangramentu, pero ta mantené e sirkulashon di sanger.
- Tene e man òf pia leshoná semper na haltu.
Yama 911 òf buska yudansa serka:
- Dòkter di kas
- Òf na Poliklínika
Periodo pa tira klapchi ta: 27 di Desèmber te ku 1 yanüari
NA MOMENTU KU TIRA VÜRWÈRK
- Pone klapchi abou, no den bòter ni bleki
- Pone vürpeil den bòter mitar yena ku santu
- Sende vürwèrk semper ku man kompletamente di strèk òf ku bo èlebog djis un tiki dobla, di manera ku bo kabes (kara) i kurpa no ta keda riba e vürwèrk
- Sende solamente esun ku tin mecha (preferibel esun koló bèrdè)
- Sende vürwèrk ku ‘plagatox’, sigaria òf sigá.
- Nunka usa lusafè òf lighter.
- No sende vürwèrk den man i despues tir’é.
- No sende vürwèrk bieu, muha òf shushi di pòlvo.
- No sende vürwèrk ku a wòrdu sende kaba òf ku no tin mecha.
- Nunka dirigí vürwèrk riba hende bestia, material inflamabel òf ku por spat.
- No tira vürwèrk riba dak
DESPUES DI TIRA VÜRWÈRK
- Limpia kaminda a tira vürwèrk i deshasí di restunan di un manera responsabel.
- Tene kuenta ku klapchi ta kayente i por kima.
- Laba man ku habon despues di tira klapchi.
KÒRDA!!
- Zonido duru ta afektá tur hende, espesialmente nos grandinan, mucha chikitu i bestianan di kas.
- Konsentrashon di huma di klapchi ta afektá bo salú i por okashoná rosea kòrtiku.
- Personanan ku asma kòrda tuma prekoushon, manera tuma sufisiente distansia òf sera bentana
- Pòlvo di klapchi ta venenoso i peligroso
- Bendementu di klapchi mester sosodé solamente na persona riba 12 aña di edat.
- Muchanan por tira klapchi solamente bou di supervishon di un adulto.


text:
Gabinete ta apela contra e decision si ta elemina toque de queda, pa motibo cu ta kere cu a introduci corectamente. Nan ta pidi tribunal di Den Haag pa suspende e fayo di hues. E sesion di e corte ta cuminsa 4pm.
E estado kier pa mantene e toque de queda te ora cu e tribunal di Den Haag tuma un decision final si mester cancela. Pa ta sigur, e gabinete ta preparando un ley di emergencia, asina minister Grapperhaus a bisa.
“Nos mester e toque de queda. E ley urgente ta den preperacion pa e tique de queda”, Grapperhaus a bisa. Rutte ta bisa cu e gabinete nunca a considera pa pone fin na e toque de queda.
E gabinete no a pensa pa cancela inmediatamente e toque de queda, el a yama un medida excepcionalmente efectivo cu ta spera pa reduci e infeccion entre 8 y 13%, e ta bisa cu eliminacion ‘no ta prudente’.
Rutte tambe ta señala cu e gabinete ta sigui preocupa pa e variante Ingles, e ta kere ta mas contagioso cu e variante clasico di e virus. “E toque de queda a keda introduci pa evita e number di infeccion ta bolbe aumenta pa motibo di variante”, el a bisa.


text:
Dos siman pasa mi a bay un concierto cu mi nieto den un stadion grandi na Hulanda. Tabata e prome wega tambe di Hulanda y e organisadornan a combina e concierto y e wega di futbol na un forma hopi sabi. Den e stadion tabatin pantajanan supergrandi pa wak e wega entre e dos mitanan di e concierto. Tabata un experencia bunita, casi magico pa mira un stadion jen di hende bisti na oranje y cu un solo pensamento y focus: ‘Tur kier pa Oranje gana!’.
Semper ora mi experencia un evento masal asina, mi ta sinti e deseo pa un dia biba un actividad asina cu ta uni gran parti di nos pueblo chikito di Aruba den un solo curason y pensamento.
No solamente di pafo, pero di paden. Den un union cu ta crea e energia ey cu ta hasi cosnan grandi posibel y juda sana un pueblo y su famianan unda cu tin mester.
Den mesun rosea mi ta sinti cu ta lastima cu cada dia mi ta lesa den corant y via medionan social cu tin asina tanto violencia, ladronicia, accidente y desunion. Mi ta lesa e vocabulario cu hubentud ta usando cu otro y mi ta pensa. ‘Unda respet a keda ora ta usa palabranan hopi mahos pa insulta otro’. Mi ta mira mescos den scenario politico.
Y mi curason ta bolbe bay bek na e momentonan magico di e concierto y mi ta pensa ‘Un dia, Ingrid. Un dia bo lo biba e momento magico aki na bo isla: pasobra Aruba ta un Dushi Tera!’.
Ingrid Werleman


text:
Kerido kompatriotanan,
Awe nos ta selebrá aña di Rei. Nos rei Willem-Alexander ta kumpli 55 aña. Nos ta deseá e ku su famia un kumpleaño felis i un selebrashon ameno. E aña akí Dia di Rei ta den lus di konektividat, enlase, union efektivo ku otro. Ta un tema na su lugá, pasobra ku selebrashon di aña di Rei, tambe aki den nos parti di Reino, nos ta afirmá nos laso ku Kas Real. Pa mi ta un honor i un plaser di por dirigí palabra na boso tur akí en konekshon ku tal selebrashon.
Ta parse ku e pandemia ku e último añanan tabatin mundu den su gara, awor na Kòrsou ta bou di kòntròl. Lamentablemente te ainda, ketu bai, nos ta sigui eksperensiá e konsekuensianan. E pandemia a sagudí nos fundeshi ekonómiko fuertemente i a trese den klaridat prinsipalmente e partinan débil, den sentido sosio-ekonómiko. Sin embargo, konsekuensianan di e krísis lo tabata muchísimo pió, si nos no tabatin e laso ku Reino.
Pa den futuro tambe ta eksistí e boluntat di sigui brinda nos apoyo den kuadro di Reino, pa nos por logra bini ariba bèk komo pais. E apoyo akí tin komo ophetivo, hasi ku Kòrsou ta resiliente; e ta ofresé nos pais e oportunidat ademas di realisá tan pronto posibel i riba nos propio forsa e outonomia atkirí; aktualmente ta debatiendo kon esaki mester sosodé. Ta un bon kousa; pasobra nos mester sigui skucha otro i sigui komuniká ku otro semper ku un ophetivo na mente: sirbi nos hendenan. Gobièrnu ta hañ’é dilanti di e tarea difísil di implementá e reformanan nesesario. Den e proseso akí ta inevitabel ku ta topa tropieso na kaminda. Mi speransa i ekspektativa pa boso, siudadanonan di Kòrsou ta, ku nos por mira huntu den direkshon di un futuro kolmá ku konfiansa. Ta di komprondé, ku komo representante di Rei i di gobièrnu di Reino mi no ta kompletamente ophetivo. Mi ta spera ku lo por pordoná mi esaki, prinsipalmente awe riba dia di Rei su aña. Pero ... na promé lugá ..., mi ta Yu di Kòrsou!
Mi ta konvensí ku den nos pueblo ta eksistí e potensial di reforma. T’ei ta kaminda nos forsa ta sinta. I sigur esaki ta e kaso tambe serka nos hendenan ku a skohe otro pais pa nan bai biba. Nos mester mobilisá e forsanan ei. Ta nesesario pa nos bolbe bira atraktivo pa nos siudadanonan, pa nan no tin nodi di sali bai buska un mihó bida otro kaminda; pero inkluso ku esnan ku ya ta biba afó, lo skohe hustamente pa nan bolbe nan patria.
Esaki ta un bon momento tambe pa reflekshoná riba e hendenan ku semper ta komprometí ku nos sosiedat. Ayera mi tabatin e plaser di otorgá na nòmber di Su Mahestat Rei, 23 kondekorashon real na kon-siudadanonan ku durante hopi aña a desplegá servisio i dedikashon na benefisio di nos komunidat. Mi ta bolbe felisitá e dekoradonan ku nan honorabel distinshon.
Nos ta selebrá dia di Rei 2022 den solidaridat ku tur e siudadanonan di reino na Aruba, Boneiru, Saba, Statia, Sint Maarten i na Hulanda. Tambe na nòmber di mi esposo, Herman, mi ta proponé un bríndis pa salú di nos Mahestat Rei na okashon di su aña i pa tur e méritonan di nos dekoradonan.
Biba Rei!
De Gouverneur van Curaçao , mevrouw L.A. George-Wout, heeft hedenmiddag het eindverslag van de formatie met de formateur, de heer C.A. Peterson, besproken. De Gouverneur heeft kennis genomen van de bevindingen van de formateur met betrekking tot de vorming van een nieuw kabinet. Op donderdag 10 juni 2021 zal het eindverslag van de formatie worden besproken met de politieke leider van Movemento Futuro Korsou, de heer G. Pisas, en met de politieke leider van Partido Nashonal di Pueblo, mevrouw R. Larmonie. Naar aanleiding van dit gesprek wordt het moment van de beëdiging van het nieuwe kabinet bepaald.
Awe mèrdia Gobernador di Kòrsou, señora L.A. George-Wout, a pidi señor C.H. Peterson pa komo formador e pasa na forma un gabinete ku por konta ku sosten di e partidonan polítiko Movementu Futuro Kòrsou (MFK) i Partido Nashonal di Pueblo (PNP).
E gabinete nobo ku ta bai forma awor lo mester konsistí di persona dispuesto i kapas di implementá di forma íntegro, desididu i balansá e akuerdo di gobernashon ku ainda mester kaba di finalisá. A pidi señor Peterson pa e sigurá ku den e akuerdo di gobernashon ta dediká atenshon di forma konkreto, na e retonan anteriormente menshoná den e enkargo di informashon (esta: redusí pobresa, rekuperá finansa públiko, desaroyá ekonomia, mehorá edukashon, rekuperá infrastruktura, mehorá atenshon médiko i lucha ku efikasia kontra kriminalidat).
En bista di urgensia di e problemanan ku e gabinete nobo lo enfrentá i e tantísimo asuntunan koriente, a pidi tambe pa konsiderá ku den e akuerdo di gobernashon ta dediká e atenshon nesesario na e forma ku e gabinete nobo tin plan di deliniá e forma di kooperashon denter di Reino. A enfatisá ademas ku ta di gran importansia pa e polítika ku gobièrnu ta bai hiba ta kontribuí na perspektiva pa pueblo i ta kondusí na stabilidat i trankilidat den nos komunidat.
A pidi señor Peterson ademas pa e sigurá ku ora ta forma gobièrnu ta tene kuenta ku ta kumpli debidamente ku e Ordenansa Nashonal riba Integridat di Ministernan (kandidato).
Señor Peterson a tuma e enkargo pa forma gobièrnu na konsiderashon i lo e reportá e resultado na Gobernador pa mas tardá dia 19 di mei i lo e tene Gobernador na altura di progreso di su trabou.
De Gouverneur van Curaçao, mevrouw L.A. George-Wout, heeft hedenmiddag de heer C.H. Peterson verzocht om als formateur over te gaan tot de vorming van een kabinet dat de steun heeft van de politieke partijen Movementu Futuro Korsou (MFK) en de Partido Nashonal di Pueblo (PNP).
Het nieuw te vormen kabinet dient te bestaan uit personen die bereid en in staat zijn om op een integere wijze daadkrachtig en evenwichtig uitvoering te geven aan het nog af te ronden regeerakkoord. Aan de heer Peterson is verzocht om er op toe te zien dat in het regeerakkoord op concrete wijze aandacht wordt besteed aan de uitdagingen die eerder zijn benoemd in de informatieopdracht (armoedebestrijding, het herstel van de overheidsfinanciën, de economische ontwikkeling, aanpak van achterstanden in het onderwijs, herstel van de infrastructuur, verbeteren van de gezondheidszorg en de aanpak van criminaliteit).
Met het oog op de urgentie van de problemen waarvoor het nieuwe kabinet zich gesteld zal zien en de vele lopende zaken, is tevens overweging gegeven om in het regeerakkoord ook de nodige aandacht te besteden aan de wijze waarop het nieuw te vormen kabinet van plan is de samenwerking binnen het Koninkrijk vorm te geven. Daarbij is benadrukt dat het van groot belang is dat het beleid dat van overheidswege wordt gevoerd bijdraagt aan perspectief voor de bevolking en stabiliteit en rust in onze samenleving.
De heer Peterson is tevens verzocht te verzekeren dat de Landsverordening integriteit (kandidaat-) ministers bij de formatie in acht wordt genomen.
De heer Peterson heeft de formatieopdracht in beraad genomen en zal uiterlijk op 19 mei rapporteren over de uitkomst aan de Gouverneur en haar tussentijds op de hoogte houden van de voortgang van zijn werkzaamheden.


text:
WILLEMSTAD – Komishon Deportista di Luna riba djasabra 08 di novèmber 2014, a reuní den sala di reunion di FFK, kaminda a evaluá i diskutí riba e kandidatonan ku a keda presentá pa miembronan dje komishon i federashonnan pa e premiashon di “Deportista di Luna” korespondiente na luna di Òktober 2014. Manera semper ta keda spliká, na momentu ku a inisiá ku e proyekto aki, e premio aki mester sirbi komo un estímulo, a base di prestashon i komportashon, pa nos deportistanan lokal, ku ta biba na Kòrsou i ku ta kompetí den kompetensianan lokal komo tambe internashonal den representashon di pais Kòrsou.
E komishon a yega na e siguiente nominadonan:
- Darius Bérénos (Deporte di bela). Darius ta un hoben di 13 aña ku ta praktiká e deporte di bela i ta alumno den promé klas di Radulphus College. Di 5 te ku 10 di òktober último, Darius a partisipá na e di 47 Regata di Boneiru. Durante e kompetensia den klase “Optimist A” e la sa di saka e mió skor posibel dor di gana e 7 kareda, ku a tuma lugá durante di 4 dia largu i asina sali e vensedó máksimo. Ademas Darius Bérénos ta praktiká atletismo tambe i tabata ganador di Kareda Regatta 4k na Boneiru i a sa di sali promé den su kategoria na My Guardian Run 10 kilometer. Pa e motibunan ya menshoná, Darius Bérénos a keda skohe komo nominado pa deportista di luna Oktober 2014.
- Ayden Gomez Osorio (Tènis). Ayden ta un hóben tenista ku den luna di òktober tabatin un tremendo aktuashon. E la titulá kampion den 3 torneo di tènis hubenil ku a keda organisá den òktober. Un nota remarkabel ta ku e la pèrdè solamente 1 sèt den e 13 enkuentronan ku e la hunga. Den e torneo Pre Curacao Open ku Curacao Sports & Games Foundation a organisá, Ayden Gomez Osorio a gana su 5 weganan. Den e di 5 torneo ranking hubenil Ayden Gomez Osorio atrobe a triunfá den su 5 weganan ku ela hunga. Finalmente den kampionato hubenil di Kòrsou Ayden Gomez Osorio a koroná kampion atrobe invikto. Pa e motibunan ya menshoná, Ayden Gomez Osorio a keda skohe komo nominado pa deportista di luna Òktober 2014.
- Tiareth Cijntje (Natashon). Tiareth ta un hóben di 12 aña ku ta praktiká e deporte di landamentu i ta den e ekipo di SITHOC. Tabata durante e 1ste Open wedstrijd ku a tuma lugá dia 26 di òktober na Pisina di SDK ku Tiareth Cijntje a sa di destaká den diferente disiplina ku e la kompetí den dje. Tiareth a sa di a gana un total di 3 kompetensha for di 4. Tiareth a sa di gana den 400 meter liber, tambe Tiareth ta logra viktoria riba 100 meter lomba, ganando di Chade Nersicio. Despues Tiareth ta logra un viktoria mas, e biaha aki riba 100 meter barbulètè i ta keda na di dos lugá tras di Chade riba 50 meter liber. Pa e motibunan ya menshoná, Tiareth Cijntje a keda skohe komo nominado pa deportista di luna Òktober 2014.
Komishon ta gradisí e siguiente spònsernan ku ta yuda pa e premiashon aki por bira posibel: CHANGES PRO SPORT – RIO LOUNGE & SPORTS BAR- MCB – FDOK – SALAS SPORT SHOP – LILO SULVARAN – ALLSTAR EMBROIDERY – DIORCA NV – PELOTA – DE JONGH’S SPORTHUIS – FOTO STUDIO KORT – STRAK STRAK BARBERSHOP – FFK – SELIKOR – FUNDASHON NOBO – COCA COLA.
E anunsio i premiashon di e ganadó lo tuma lugá:
Fecha: Djasabra 15 Novèmber 2014.
Ora: 18.00 – 19.00’or.
Sitio: Rio Lounge & Sports Bar, Chuchubiweg 10? Damacor.
Den un ambiente liber di humamentu i liber di alkohòl!


text:
Pronóstiko di tempu pa Kòrsou i bisindario bálido te djamars mainta 6:00 o.l., 13 di aprel 2021.
Pronóstiko
Pronóstiko di tempu pa Kòrsou i bisindario bálido te djamars mainta 6:00 o.l., 13 di aprel 2021.
Kompilá: djaluna 12 di aprel 2021, 05:00 o.l. (09:00 UTC).
Tempu: Shelu ta por lo general parsialmente nublá i wer seku ta prevalesé.
Temperatura máksimo lo alkansá 30ºC i temperatura mínimo 25ºC.
Solo ta sali 06:25 i ta baha 18:48 o.l.
Bientu: Generalmente ost i moderá; forsa 3 te 4 (12 te 30 km/ora, 7 te 16 nudo). De bes en kuando bastante fuerte den ráfaga; forsa 5 (31 to 39 km/h, 17 to 21 nudo).
Situashon general: No ta premirá kambionan signifikante den nos tempu pa awe i djamars, miéntras prinsipalmente awe shelu lo sigui temporalmente basta nublá ku wer kedando seku na mayoria lugá durante e siguiente dianan.
Kondishon di laman: Por lo general moderá ku olanan entre 0.5 i 1.5 meter (2 i 5 pia).
Fenómeno spesial: E volkan La Soufrière na Sint Vincent ta aktualmente un volkan aktivo riba e parti sùitost di Antia Menor i ta hopi probabel ku e erupshon nan lo kontinuá den diferente intensidat. Dependiendo e direkshon di bientu e intensidat di e erupshon nan, ta ferwagt ku mayoria kaimentu di shinishi lo sosodé serka i alrededor di e volkan. Servisio Meteorológiko Kòrsou lo sigui vigilá di aserka e desaroyo di e evento volkániko aki.
Perspektiva te djárason mainta: Presensia di un airu relativamente mas seku huntu ku santu di Sahara lo sigui impedí pa awa kai.
Meteorólogo: Coffie


text:
Den nan ansha y desesperacion partidonan di oposicion y specialmente AVP no tin ningun otro topico mas pa papia riba dje cu no ta e aumento di e post Goederen en Diensten y tambe huurmento di edificionan di gobierno door di Gabinete Wever Croes. Sinembargo nunca AVP a base di cifranan concreto a splica pueblo dicon e gastonan aki a aumenta substancialmente desde 2018 en adelante y cual aumento tabata pa nan propio culpa!
Na 2018 e gastonan aki tabata 232.7 miyon florin, na 2019: 282.9 miyon florin, na 2020: 312.6 miyon florin y na 2021: 271.9 miyon florin. Y pa 2023 a presupuesta un reduccion drastico te na 217 miyon florin.
Construccion di edificionan SOGA
Hecho ta cu semper desde Status Aparte tur gobierno sin excepcion – debi na falta di espacio pa acomoda nan departamentonan – tabata y ta haci uzo di edificionan priva y pa cual huur ta ser paga. No mester lubida cu tabata durante Gabinete Nelson Oduber (2002-2009) a implementa e maneho pa gobierno mes construi su propio edificionan mediante di un fundacion cu a ser lanta pa e proposito aki cual ta SOGA (Stichting Onroerend Goed Aruba). Esaki ta encera cu SOGA ta construi e edificionan aki, ta huur esakinan cu gobierno y ta percura pa e mantencion continuo di e edificionan aki. Y na final despues di hopi aña e edificionan aki lo bira propiedad di gobierno y consecuentemente e gastonan total di huur tambe lo reduci.
Asina nos por a mira con gobierno di MEP a laga construi varios edificio nobo manera e edificio di Infrastructura (DOW, DIP y DLV), e edificio di Belasting y Finansa y e edificio di Aruba Tourist Authority (ATA). Tambe Gabinete Oduber a construi e Centro di Husticia/Warda di Polis na Santa Cruz y Warda di Polis na Noord.
Gastonan di PPP den Goederen en Diensten
Hecho ta cu por lo pronto e huurmento di edificionan di gobierno den sector priva lo mester continua mientras cu gradualmente gobierno ta construi su propio edificionan. Ta p’esey ta straña nos cu constantemente AVP ta critica Gabinete Wever Croes riba e huurmento di edificionan di gobierno. Sinembargo loke nan no ta splica pueblo ta cu varios di e edificionan aki ta pertenece na hendenan yega na partido AVP y cu varios di e contractnan di huur aki a ser otorga hustamente durante gobernacion di AVP. Pregunta ta si AVP ta na fabor pa gobierno actual termina cu e contractnan di huur di tur e edificionan aki di nan propio hendenan?
Den e tabel adhunto nos por mira con e pago pa e proyectonan PPP crea durante Gabinete Oduber a keda stabiel durante 2017 en adelante, esta di 8.8 miyon florin pa aña. Por mira tambe con na 2018 y e añanan siguiente e pago pa e proyectonan PPP (Green Corridor, Watty Vos Blvd, Hospital y e 4 MFA-nan) crea durante Gabinete Eman a aumenta drasticamente y cual a conduci cu e gastonan di Goederen en Diensten tambe a aumenta substancialmente desde 2017. For di 2017 pa 2019 e pago pa e proyectonan PPP crea bao di Gabinete Eman a redobla di 36.9 miyon florin na 2017 te na 71.7 miyon florin na 2019. Algo nunca visto!
Finalmente partido AVP no mester lubida nunca cu tabata bao di nan gobernacion (2010-2017) nan mes a inicia cu mayoria di e proyectonan PPP den un forma iresponsabel, ya cu no tabatin fondonan di reserva pa financia e proyectonan aki, a cuminsa fia pa loco y cu e cuenta di pago a cuminsa wordo presenta desde 2018 en adelante na Gabinete Wever Croes y e futuro generacionnan.
Hecho ta cu AVP semper a practica e politica macabro di “wie dan leeft, wie dan zorgt”. Nan no ta siña nunca mas!


text:
WILLEMSTAD — E komienso di Deporte Eskolar pa aña eskolar 2015-2016 ta unu espektakular. ACU a bira partner finansiero ku tur siman un premio pa “atleta di siman”, un facebook espesial pa deporte eskolar ku mas ku 500 like den 2 luna i transmishon live di e final di vòlibòl femenino pa stimulá deporte pa mucha muhé. Pa buta e chèri riba e bolo e kampion den tantu vòlibòl komo futsal a risibí NAF 1.000 na material deportivo.
Oumento den vòlibòl i futsal ku 7 tim
Kompará ku aña eskolar 2014-2015 FDDK a logra un oumento di 7 tim kual ta 2 pa futsal i 5 pa vòlibòl kategorisá pa 3 tim di mucha muhé i 4 mucha hòmber pa skol avansá.
Oumento den futbòl i sòftbòl ku 9 tim i kontinuashon di futbòl pa skol avansá ku 23 tim
11 di yanüari e kampionato di futbòl pa skol avansá i básiko ta kuminsá ku un oumento pa skol básiko di 7 tim, 6 di mucha hòmber i 1 di mucha muhé. Futbòl pa skol avansá pa aña 2014-2015 no a kontinuá pero a kontinuá pa aña 2015-2016 ku 18 tim di mucha hòmber i 5 di mucha muhé. Tambe ta kuminsá sòftbòl femenino ku un oumento di 2 tim kompará ku aña eskolar 2013-2014. Aña 2014-2015 vòlibòl femenino no a kontinuá.
Boost pa Basketbol ku 28 tim
Despues di un ousensia di por lo ménos 3 aña basketbòl ta e deporte ku ta haña un BOOST den deporte eskolar. Basketbòl tambe ta kuminsá 11 di yanüari próksimo ku por lo ménos 336 partisipante di tantu skol avansá komo skol básiko dividí den 23 tim di mucha hòmber i 5 tim di mucha muhé.
St. Maarten tambe den kompetensia Interinsular entre Aruba, Kòrsou i Boneiru
Aprel 2015 FDDK a logra partisipashon di St. Maarten durante e interinsular na Kòrsou próksimo despues di a invitá St. Maarten pa un impreshon di e interinsular na Kòrsou. St. Maarten lo kuminsá partisipá na Kòrsou ku aspirashon pa partisipashon na e otro isla nan i tambe pa e tres isla nan kompetí nan St. Maarten tambe. Esaki ta nifiká “mas tipo di deporte” den e kampionato interinsular.
Keda pendiente pa e planifikashon di e otro deporte nan pendiente (pingpong, dam, ahedres, natashon, atletismo, rugby i e interinsular.


text:
E siman aki Departamento di Obra Publico (DOW) lo cuminsa construi un “overrijdbaar rotonde” na e crusada Wilhelminastraat y Adriaan Lacle Boulevard, banda di N.V. ELMAR/COOKS Restaurant.
Den transcurso di siman lo informa comunidad ki dia lo cera e crusada pa por cuminsa cu e trabounan. Ultimo tempo ta DOW mes ta construi rotonde chikito, mescos ta ora di traha verkeersdrempels.
DOW ta adverti cu lo traha parti anochi y den dia e crusada lo keda habri. Dje forma aki lo stroba e trafico menos.
Pa algun aña caba DOW a traha duro pa elimina luznan di trafico di tur caminda. Separa cu nan ta anticua, ta dificil haya piesa pa nan ora di fayo. Den Playa a keda algun crusada cu ainda tin luz di trafico pero cu pocopoco lo elimina tambe.


text:
E team di atletismo na Boneiru, a representa nos isla dignamente ku 16 atleta i 5 coach durante Trupial Classic 2022 na Curaçao.
Durante e weekend di 8 i 9 di juli ultimo, SV ATHENE a partisipa na e di 30 aña di Trupial Classic. I Trupial Classic 2022 no tabata un eksepshon. Trupial Classic a keda honra ku presensia di e siguiente país nan:
– Surinam
– Republica Dominicana
– Sint Maarten
– Hulanda
– Aruba
– Curaçao
– Bonaire
SV ATHENE ta sumamente orguyoso di tur 16 atleta ku a partisipa. Un mayoría di nos atleta nan ta nobo den un deporte di Atletismo, a pesar di e kompetensha fuerte di e delegashon nan, varios di nos Atleta nan a sa di posishona nan mes den top 10 di nan kategoria.
Esaki ta un seguransha ku e deporte di Atletismo ta bibu i tin hopi potenshal pa futuro.
Boneiru a konkista 3 medaya, 2 di brons i 1 di oro.
Dejean Francees brons den U 20 riba 200m Tempu 22.91 sec
Niki Knevel Brons den U 11 riba 400m tempu 1.18.67 I Oro riba Bulá lew 3.39m .
SV ATHENE ta gradisi kada Atleta , Mayor i instansha espasial mente Ennia i MCB Bankku a deposita nan konfiansa den nos i ta ku por sigui konta ku boso sostén pa huntu nos yega na e meta desea.
SV ATHENE on OUR way TO the OLYMPICS!!


text:
Debi na e gran interes di nos hendenan, a dicidi pa dividi e torneo aki den 2 grupo: un grupo U-16 pa e hobennan bou di 16 aña y un grupo “Open” pa tur hungado riba 16 aña. Den e categoria di U-16 tabatin un total di 11 mucha cu a participa y a hunga ajedrez den 5 rond. Como e chief arbitro, tabata Raymundo Dijkhoff, cu sigur no tabatin un trabou facil, ya cu e torneo aki ta conta pa rating y pa punto di FAA.
Despues di 5 rond, tabatin un empate pa prome luga, entre 3 participante; Jomar Benschop, Douglas Dorothal y Brian Diaz. Tur 3 hungado a score 4 punto for di 5 partido.
Jomar a hunga cu e hungadonan cu a score mas punto, pues e tabatin mas punto di resistencia y a logra keda na prome luga. E di dos luga a keda pa Douglas Dorothal y di tres luga a bay pa Brian Diaz.
Den categoria “Open” tabatin un total di 11 persona cu a participa y di e 11 participantenan aki, 6 hoben tabata bou di 20 aña. Na prome luga e hoben, Jasel (Osh) Lopez a logra obtene e titulo y Osh a score 4 punto for di 5 partido. Na di dos luga, tambe tabatin un empate entre Jose (Chelo) Pesqueira y e hobencita, Annelaine Jacobs, unda cu ambos a score 3½ punto for di 5. Tur 3 ganado di grupo “Open”, tin titulo internacional di “Candidate Master” (CM) y Annelaine a haya esun di “Women Candidate Master (WCM) aña pasa durante e ultimo olimpiada.
E torneo aki no tabata posibel sin e ayudo di Comision di Subsidio, den cooperacion cu Lotto, E loteria di Aruba. Un palabra di danki ta bay na tur e instancianan, cu di un manera of otro, tambe ta contribui pa un deporte sano pa nos muchanan y nos adultonan. Alabes Lotto y federacion di Ajedrez kier felicita ainda tur e ganadonan di e 2 gruponan, cu a demostra tremendo wega y a bataya fuerte contra otro pa logra e titulonan maximo y ta sigur cu pa proximo torneo, lo tin hungado cu por logra e score perfecto di 100%, pues 5 for di 5.
Lotto, e loteria di Aruba tin shete diferente wega; Catochi, Big 4, Zodiac, Lotto di Dia, Lotto 5, Mini Mega y Wega di Number Korsou. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su ganadonan y na mes momento inverti den deporte local pa medio di donacionnan na e comision di subsidio.
{gallery}joomgallery/originals/copa_himno_y_bandera_ajedrez_2013_21{/gallery}


text:
“RQ” pronto bèk ku ‘Lisa Part 2’
Ku e agrupashon musikal ReQuest tabata poko for di moveshon i notisia pa un temporada, tabata pa hasi algun kambio. Meta tabata pa prepará pa bin ku un mihó kalidat di músika i un sistema diferente. Trendsz.Net a kombersa ku lider di e agrupashon musikal "RQ" ReQuest, kende ta Jhonatan Mogen, konosí komo "JmcClain".
JmcClain ta un artista YDK bibá na Hulanda i ta konosí primeramente den e género Urban. "RQ" ta un agrupashon musikal na tera friu, formá pa músikonan yu di Kòrsou. Komposishonnan manera “Lisa” i tambe “Lag’é” a hasi "RQ" konosí, den apénas algun luna di nan eksistensia. Miéntras tantu nan ta trahando riba un komposishon ku lo bai hiba di nòmber "Lisa Part 2". E lo bira un kontinuashon di e promé hit di “RQ”, ku tabata ‘Lisa’. JmcClain, ta komenta ku, "Lo ta un 'next level' di músika, unda mi ta bai mas profundo den loke bèrdat ta sintimentunan di un hende muhé i nan deseonan. Den e piesa aki lo elaborá riba momentunan ku mas un ser femenino ta sinti su mes bon i por ta poderoso. ‘Lisa Part 2’ lo ta piesa pa siña i yuda muhénan ta mas fuerte i sigur di nan mes.”


text:
ORANJESTAD – Departamento di Impuesto ta participa cu en conexion cu entiero di un colega e servicio na publico lo ta diferente diaranson awor, dia 23 di juni 2021. Aki ta sigui un bista di e servicionan na publico:
Dia 23 di juni parti atardi Departamento di Impuesto lo ta cera y pues lo no brinda servicio. Diahuebs, dia 24 di juni 2021, lo continua cu e servicionan manera custumber.
Departamento di Impuesto ta pidi tur contribuyente pa tuma nota di e anuncio aki pa evita cualkier inconveniencia.


text:
Prins Harry a urgi e militarnan veterano pa ‘ofrece apoyo na un y otro’ mientras e Talibannan a apodera di Afghanistan. E Duke di Sussex cu a wordo manda Afghanistan dos biaha durante su 10 añanan di servicio cu e ehercito militar Britanico, a trece su declaracion despues cu e talibannan a apodera di varios ciudad prome di move pa e capital, Kabul, durante fin di siman.
Prins Harry cu na 2014 a funda Invictus Games a declara hunto cu e director ehecutivo Dominic Reid: ”Loke ta pasando na Afghanistan ta resona den e comunidad internacional di Invictus. Hopi di e nacionnan participante y competitonan di e famia di Invictus Games, ta vincula pa un experencia comparti di servicio na Afghanistan durante e ultimo decadanan, y durante varios aña nos a competi hunto cu e ekipo di Invictus Games na Afghanistan. Nos ta curasha tur den e red di Invictus y e comunidad militar en general pa comunica entre otro y brinda otro apoyo”.
Harry a funda Invictus Games cu e obhetivo di probecha e poder di deporte pa inspira e recuperacion, apoya e rehabilitacion y genera un comprension y un respet mas amplio pa e esunnan cu a sirbi nan pais.


text:
Pronóstiko di tempu pa Kòrsou i bisindario bálido te djárason mainta 06:00 o.l., 23 di yüni 2021.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 23 di yüni 2021.
Kompilá: djamars 22 di yüni 2021, 05:00 o.l. (09:00 UTC).
Tempu: Por lo general levemente nublá i seku.
Temperatura máksimo lo alkansá 33ºC i temperatura mínimo 27ºC.
Solo ta sali 06:13 i ta baha 19:03 o.l.
Bientu: Generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Durante próksimo 24 ora kondishon atmosfériko lo keda relativamente stabil i esaki lo stroba desaroyo di nubia signifikante riba nos region. Pa e motibu aki posibilidat pa áwaseru ta keda limitá riba Kòrsou. Tambe bientu lo sigui supla ku un forsa moderá te basta fuerte. Mas aleu, un área di santu fini prosedente di Sahara lo redusí e bista.
Kondishon di laman: Moderá ku altura di olanan entre 1 i 2 meter (3 i 6 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djaweps mainta: Parsialmente nublá i chèns pa awa kai ta bira mas grandi.
Meteorólogo: Correa.


text:
Un empleado penshonado di ‘Radio Nederland Wereld omroep’ (RNWO) a mira kos kere ta otro kos. Algun dia pasa mi a topa un kolega òf eks kolega di RNWO, kende tabata traha den e mes un departamentu ku ami tabata, yamá Continuity. El a bisami ku e tin un eksperensia di loke el a eksperensiá tempu e tabata traha na RNWO, kaminda awor ta planta nobo di W.E.B..
“Un mardugá momentu ‘uitzending’ a kaba 2’or di mardugá, manera kustumber mi a bai kantina. E kantina manera esnan ku konosé e lugá, ta pafó di e edifisio grandi loke ainda ta e kaso. Mi a sali pafó i bai direkshon di kantina i momentu mi a yega pa habri e porta pa drenta, manera algu a bisami drei kara wak direkshon pabou. E momentu ei mi a mira algu manera un hòmber grandi brasa habri ta manera bin pariba den mi direkshon. Mi no a spanta, sinembargo mi a regresá pòst, esta kaminda mi ta sinta i no a drenta kantina. E kos a keda den mi mente loke mi a mira, i lagami hopi pensativo. Solamente 2 hende tabata na e sitio, anochi pa mardugá. Esun ku ta atendé ku ‘Zender, esta ami i un persona di seguridat. Mi tabata sa ku no ta trata di e persona di seguridat, pasobra mi a mir’é sinta den su ofisina ta kabishá. Pues loke mi a mira ta un di 3 persona riba tereno e mardugá. Momentu ku dia a kuminsá habri mi no a pèrdè pa gana i a bai direkshon di kantina i na e mes sitio wak pabou manera tabata e kaso mardugá. Mi sorpresa grandi i trankilisashon tabata ku ta trata di un overòl di trabou di Leo ‘Stick’ Janga ku tabata kologá i bientu tabata drenta den dje. Esei tabata pone ku e overòl tabata kua airu i tabata parse ku e tabata kore brasa habri bin den mi direkshon. Mi mes mester a hari momentu mi a mira e kos mainta,”e kolega a konta. E kolega ‘Stick’ ta un hende largu i dimes su overòl ta largu i esei ta loke el a mira mardugá i a kere un kos pa otro.


text:
Minister Rocco Tjon: TA LANSA E CONCURSO DI PINTA Y KLEUR PA CU “LEY DI CACHO”
ORANJESTAD – E aña aki ta di cuater aña consecutivo cu ta organisa un concurso caminda a traves di nan pintura muchanan ta expresa y siña tocante Aruba su Ley di Cacho. E honor ta toca e aña aki na minister di Husticia y Asuntonan Social Rocco Tjon, pa presenta e concurso di pinta y kleur 2022 na comunidad di Aruba, hustamente riba Dia Internacional di Cacho.
Manera ta conoci, Bruce Harms a bin ta encarga di e diseño di e formularionan di participacion cada aña y e aña aki no ta un excepcion, caminda atrobe el a destaca cu su arte. Pa e concurso e aña aki su persona a diseña un formulario di participacion di tres pagina. Pagina uno di e formulario ta e pagina di instruccion y ta contene e informacion necesario pa por participa, pagina dos ta contene e plachi cu e muchanan mester kleur segun nan propio imaginacion, y pagina tres ta designa pa e participantenan por demostra nan creatividad cu nan arte, esaki mester ta original y e borchi di trafico mester ilustra un of mas di e puntonan di nos Ley di Cacho. Ambos pagina mester wordo pinta door di e mucha mes, na color, y sin ayudo di un mayor.
E meta di e concurso di pinta y kleur “Ley di Cacho” 2022 ta pa sigui conscientisa comunidad, specialmente nos muchanan, tocante e cuido debido di nan mascota. Minister Tjon tambe ta convenci cu si nos cuminsa inculca e atencion debido di nos leynan den nos muchanan, den e caso aki, e Ley di Cacho, nos lo por garantisa un miho futuro pa locual ta trata doñonan di mascota responsabel cu ta respeta e ley, y alabes nan propio cachonan.
E fecha final pa entrega e formulario di participacion ta dia 22 di september 2022, y lo tin un regalito pa e ganadonan di cada klas, cual lo wordo entrega dia 4 di oktober 2022, Dierendag. Participacion ta gratis y ta habri pa tur muchanan di scol primario y scol basico (1e kleuter – 6e klas). Scolnan a ricibi e formulario completo caba via email pa nan mes por distribui esaki bou nan alumnonan. En caso cu no a ricibi e formulario di participacion na scol, por download esaki a traves di e pagina http://www.specialprojectsaruba.org tambe; tene cuenta cu mester entrega tur dos pagina di tarea pa por participa.
Minister Tjon, ta invita henter comunidad di Aruba pa stimula tur nos muchanan pa nan participa cu nan talento na e concurso di pinta y kleur 2022 pa asina un bes mas, e concurso aki por ta uno exitoso.


text: Diabierna anochi a drenta informe di un accidente basta serio unda hasta un auto a bolter, mesora a dirigi tanto polis ambulans como tambe e equipo di rescate di bombero. Na yegada di e patruya a bin compronde cu aki ta trata di un chauffeur burachi manehando un Jeep cu velocidad halto y cu a bay na su man robes, baha caminda, dal un Honda Civic staciona dilanti un cas pusha esaki dal den barancanan y finalmente bolter cu su Jeep Wrangler cu a cay parcialmente riba dje. Polis a nota un kap grandi na cabes di e chauffeur y como ela keda pega bay di e Jeep a pidi tambe pa e equipo di rescate di bombero. Na yegada di e ambulans nan a cuminsa atende e victima y na yegada di bombero a inicia cu e trabaonan pa libera e victima. Unabes cu a libere a hinke den e ambulans y a sali bay pa hospital.


text:
Gabinete Wever Croes II cu un logra grandi demostrando asina caracter y responabilidad den maneho. Sigur nos lo mester aplaudi e curashi y determinacion di henter e Gabinete pero sigur Minister Presidente sra. Evelyn Wever -Croes y Minister di Finansa sra. Xiomara Maduro.
Diferencia di Mike cu a goberna den Bonansa y Evelyn cu a goberna den Crisis:
Ta sumamante cla y raspa e maneho di dos diferente Minister presidente. Mike Eman a maneha Aruba den tempo di bonansa. Mike Eman a haña e debe nacional di pais Aruba na 2009 na un GDP di 43%. Esaki ta despues di 23 aña di Status Aparte. IMF ta conseha pa debe nacional di un pais keda bou 50% y pues Mike a hereda un Aruba saludabel financieramente. Mike Eman a dicidi pa presta placa a lo loco y a pone masha hopi activista di AVP riba payroll cual a costa Aruba mas cu 200 miyon na salario na pagonan na amigo den 8 aña. Mike Eman di acuerdo cu rapport di Banco Central a presta 2200 miyon (dos mil dos shen miyon) den 8 aña pa cera deficitnan astronomico. Asina a crea e Mega Debe y despues Mike a grita den Parlamento cu e ta orguyoso di e debe y e debe tey pa nos tur bay page den futuro. Mike a mara Aruba na man cu pia y 7 gobernacion despues cu Mike a bay cas lo mester paga e debe aki. Pues te despues di 2040 mas o menos nos lo paga e debe cu Mike a ocasiona den 8 aña di locura. Evelyn sinembargo a ricibi un Aruba cu un debe nacional di riba 90% di GDP for di Mike y net a cuminsa traha a encontra e crisis di Venezuela, despues e Pandemia y actual e guera di Ukraina y Rusia. Tur ta crisinan y factornan externo cu un gobierno no tin control riba dje. Berdad den Covid Hulanda a presta Aruba 1000 miyon pa por a traspasa e temponan dificil pagando FASE y Liquidez y Loonsubsisie. Mester recorda pueblo cu AVP a vota contra (loonsubsidie) despues bandona sala dia a trata e presupuesto 2020 unda a aproba e ayudonan aki hustamente pa pueblo. Tanto Minister presidente Evelyn Wever – Croes, Minister di Finansa Xiomara Maduro y henter gabinete a hala faha mara y a cuminsa cu diferente reformenan. Awe nos por bisa cu apenas den 3 aña desde e pandemia esta di 2020-2023 a logra baha un deficit di 1028 miyon (2020) pa un deficit di 25 miyon (2023) y cu miras pa un surplus desde 2024. Esaki ta yama un maneho responsabel. Pues cu hopi creatividad y tiki placa ta draai Aruba na un manera husto recuperando asina di e crisisnan. Ta na 2024 momento nos yega surplus ta e ora ey apenas nos ta cuminsa paga e debenan di Mike Eman y AVP. E diferencia entre politico drechi (no politico drecha) y politico responsabel ta hopi bisto. Pues e diferencia entre Evelyn Wever – Croes y Mike Eman ta un diferencia entre shelo y tera. Evelyn tin un bon curason y ta lucha pa e causa colectivo cu un vision pa laga un Aruba sostenibel y saludabel atras pa nos futuro generacion versus un un Mike Eman cu a haña su oportunidad y a desgracia nos finansas publico gobernando pa loco manera cu no tabatin mañan. Mike Eman tur siman ta riba truck di Elmar ta pega luz, riba truck di Serlimar ta coy sushi, dilanti casnan bandona ta corta yerbe pues un politica di engaño, manipulacion y puro show pero sin un balor agrega pa pueblo. Pueblo husga pa bo mes!


text:
Yentje Silvanie ta presentá su promé ‘mash-up’
Un di e metanan di e kas di produkshon Decoded ta pa duna un plataforma mas amplio na artistanan lokal. E team di Decoded ta hasi esaki ku un pensamentu ‘out of the box’ i ta sinti nan mes orguyoso di por traha ku artistanan ku por habri nan mes pa eksperensianan nobo den farándula. Un di e artistanan aki ta Harlianne ‘Yentje’ Silvanie. E no tin mester di masha introdukshon, su kanto semper ta ‘on point’ i su presentashon ekivalente na kualke artista internashonal. Tabata promé bes ku ‘Yentje’ a traha ku Decoded i mesora ta hasi esaki un kolaborashon eksitoso!
Anteriormente ya Decoded a produsí un ‘mash-up’ ku Ray Lauffer i awe ta lansa esun di ‘Yentje’. Loke ya kaba ta un tendensia masha popular riba YouTube, a haña un introdukshon na Kòrsou aña pasá- e ‘mash-up’ – di Common (originalmente di Alicia Keys) i Let Me Love You (originalmente di Justin Bieber) sigur lo ta un satisfakshon pa bo oido. Randy Rosheuvel i Christopher Walle a kolaborá ku e single dor di hasi e reprodukshon, di ámbos kansion. Solisitá e ‘mash-up di Yentje na bo radio-emisora preferí. Suskribí grátis na SoundCloud, DecodedOfficial i sigui artistanan di Decoded via di nan YouTube Channel: Decoded. Tambe por stream riba iTunes/ Spotify/ Tidal/ Apple Music. Por mira e videoclip di ‘Yentje’ riba e página di Fasebook di Decoded.


text:
Devi Dev markando pasonan firme
“Mi a kuminsá rèp den bario huntu ku algun brò, kende si tabata rèp i graba kaba i a siña hopi kos di nan. Tambe for di mi primu, mi a siña hopi. Un tempu e la kuminsá move duru i a inspirá mi pa mi tambe kuminsá graba i saka mi kosnan riba kaya. Despues, mi a kuminsá graba clip i asina a kuminsá bira konosí na islanan ABC i a sigui ku esaki komo mi trabou”, asina e artista konosí komo ‘Devi Dev’, kende ta un Yu di Kòrsou, establesé na Hulanda, a duna di konosé na TRENDSZ.
E artista di músika Urban, ku ta interpretá entre otro e kansion di momentu “Pleita”, a hasi un bishita sorpresa na kas serka ‘Diva Roos’, unda a hiba un kombersashon ameno, riba entre otro kon e la inisiá, ta moviendo i tambe su plannan pa futuro.
Mas aleu ‘Devi Dev’, a splika di ta na Kòrsou, pa algun presentashon i grabashon di piesa nobo, unda tambe e ta grabando dos diferente clip. Entre esakinan tin unu ku ‘Jaido’, kende tambe ta konosí den e mundu di Urban, i ta interpretá e hitnan ‘Speed’ i tambe ‘Bati pa mi’, huntu ku Buleria di Aruba.
“Mi ta pendiente pa lansa yen kos nobo, pero ainda no sa den ki sekuensia. Esun ku si promé lo bai kaya ta hiba di título “Kansa mi”. Tambe lo mi bai lansa ‘EP’ i tin basta clip ku tambe lo bin ‘online’ próksimamente. Pa futuro mi ta pendiente pa algun kos ku Enmeris, miéntras ku tambe lo mi tin ft ku ‘Dayo’ i ku ‘Rich Kalash’. Mi tin tambe basta kos ‘rabiá’ ku lo mi saka ku ‘T-sean’ i ‘Tru-G’ i ta pendiente pa un òf mas proyekto, ku den futuro ora nan kristalisá lo mi ke papia di nan”, ‘Devi Dev’ a kontinuá bisando.
Riba pregunta di TRENDSZ, ku si su hit di momentu ‘Pleita’ ta un inspirashon propio, e artista di Urban a deklará lo siguiente: “Si, ‘Pleita’ ta un eksperensia personal. Mi a traha riba e kontenido, unda mi tabatin hopi kos pa splika i asta por a hasi e kansion muchu mas largu mes. E tabata asta un sapatu ku a pas hopi otro. Tabatin hende ku a bisa mi ku mi a wak den nan kas, paso nan tambe pasa den e kosnan ei”.
Devi Dev a finalisá su entrevista ku un mensahe pa e hóben lektor di TRENDSZ, “Mi ta spera ku kada unu lo sigui e kaminda mas mihó pa nan mes i ku maske kiko pasa, pa bo keda semper bo mes. Traha duru semper i resultado ta bin di mes !”
Nos ta deseá Devi Dev, hopi éksito i ta keda pendiente pa mas kos bon den e luna(nan) benidero!


text:
Haf
Servisio di haf i lots
Servisio di haf i lots (Haven & Loodswezen) ta enkargá ku atendementu ku servisio di lots, mara i lòs barku i designá luga di mara pa barku i boto, atendementu ku asuntunan finansiero atministrativo di e aktividatnan di haf i lots, sòru pa òrden i siguridat den haf i protekshon di haf, mantenshon di areglonan legal relashoná ku nabegashon i medio ambiente marino, supervishon riba mantenshon di e wafnan, sòru pa siguridat riba awa i kordinashon di kombatimentu di kalamidat riba laman.
Servisio di haf i lots (Haven en Loodswezen) ta ehekutá e siguiente trabounan:
• Designá luga di mara barku i boto
• Ehekutá servisio di lots
• Ehekutá protekshon di haf
• Kobramentu i entrega di sèn di lots, sèn di mara boto i derecho di prekario
• Mantenshon di waf
• Registrashon di embarkashonnan lokal
• Sertifikashon di embarkashonnan lokal komersial
• Eksigí sertifikashon di tripulashon pa embarkashonnan komersial kapitan
Kontakto:
Adrès: Kaya C.E.B. Hellmund #1
Telefoon: +(599)7155330
E-mail: bonairepilots@bonairegov.com
boatregistration@bonairegov.com
Mas informashon
djaluna - djaweps: 08:00 - 11:30 or
13:45 - 16:00 or
djabièrnè 13:45 - 16:00 or
Registrashon di boto djamars i djaweps 13:45 -16:00 or


text:
Dios ta Kulpabel pa e Kaida di Adam i Eva?
Updated: Aug 2, 2019
Siendo ku Dios sa tur kos, E tabata sa tambe ku Adam i Eva lo a bai desobedesé i kome tòg for di e palu di konosementu di bon i malu? Pues, e echo ku Dios a krea e palu aki i poné den e hòfi, no ta hasi Dios kulpabel pa e kaida di Adam i Eva den piká?
Dios ta Kulpabel?
Den Génesis 2:9 nos ta lesa lo siguiente,
“I for di suela SEÑOR Dios a hasi nase tur palu ku ta agradabel pa bista i bon pa kuminda; tambe e palu di bida meimei di e hòfi, i e palu di konosementu di bon i malu.”
Mas abou, den vv.16-17 nos ta lesa,
“I SEÑOR Dios a ordená e hòmber, bisando: ‘Di tur palu di e hòfi bo mag kome libremente, ma di e palu di konosementu di bon i malu lo bo no kome, pasobra e dia ku bo kome di djé, lo bo muri sigur.’”
For di Skritura nos ta komprendé ku Dios ta omnisiente; ku E sabi eksaktamente tur loke lo bai sosodé den futuro. Siendo esaki e kaso, nos por komprendé tambe ku Dios tabata sa bon bon for di delantá ku Adam i Eva lo a bai desobedesé i kome tòg for di e palu di konosementu di bon i malu. Pues e pregunta ku ta surgi ta e siguiente: Sabiendo esaki, dikon Dios a pone e palu aki den e hòfi? Riba esaki nos por kontestá: Wèl, pa tèst Adam i Eva. Ma e kontesta aki tambe ta lanta un otro pregunta: Dikon tèst nan, si Dios, siendo omnisiente, for di delantá tabata sa kaba kiko lo a bai ta e resultado di e tèst?
E Motibu pa e Palu i e Prohibishon
Nos tin di komprendé ku Dios a krea e ser humano pa obedesÉ i stim’É di nan propio boluntat. Pues pa no forsanan na obedensia, Dios mester a krea tambe e posibilidat pa hende desobedesé. E posibilidat aki tabata den forma di e prohibishon pa kome for di e palu di konosementu di bon i malu.
E ser humano ta un kriatura kompletamente liber pa skohe. Un outor deskonosí a skirbi asin’aki: “Bo por skohe tur momento, no importá kiko a pasa.” E polítiko Merikano William J. Bryan a bisa, “Destino no ta un asuntu di chèns, e ta un asuntu di eskoho.” Nos kada un por skohe entre bon i malu, entre obedensia i desobedensia, entre bida i morto; Adam i Eva a skohe pa morto.
Dikon Adam i Eva no a Muri Mesora? Fayo di Dios?
Esaki ta hiba nos na un otro pregunta mas ku nos tin di konsiderá: Dikon Adam i Eva no a muri mesora? Den kapítulo 2 di Génesis, versíkulo 17, Señor Dios ta bisa e hòmber: “Di e palu di konosementu di bon i malu lo bo no kome, pasobra e dia ku bo kome di djé, lo bo muri sigur.” Den su komentario riba Génesis pa e International Critical Commentary Dr. John Skinner, refiriendo na e kastigu di morto ku Adam i Eva mester a sufri, ta bisa asin’aki,
“E menasa no a wòrdu kumplí. ... E splikashon simpel ta ku Dios, teniendo kuenta ku e sirkunstansianan di e tentashon, a kambia Su propósito i a modifiká e kastigu.”
Den esaki señor Skinner ta totalmente robes. Niun ora so Dios no a kambia Su propósito òf modifiká e kastigu. Ma kon nos ta splika anto e echo ku Adam i Eva no a muri e dia ei? Tin porloménos dos manera ku nos por splika esaki. E promé ta hasi referensia na e idioma Hebreo.
Den 1 Reinan 2:37 rei Salomon ta atvertí Simei ku dia e sali for di Yerusalèm i krusa Roi Kedron, e lo muri sigur. Ni e teksto aki, ni Gen. 2:17 no ta impliká ku e morto mester a tuma luga riba e mes dia di desobedensia. Loke e tekstonan i e idoma aki ta hasi, ta mustra riba e siguransa di e kastigu di morto, kua a resultá for di e desobedensia ku a tuma lugá riba e dia ei.
Tin un di dos manera ku nos por splika dikon “supuestamente” Adam i Eva no a muri mesora e dia ku nan a peka. Skritura ta papia di varios tipo di morto:
1. Morto físiko (separashon entre alma i kurpa di hende)
2. Morto spiritual (kiebro den e kontakto i relashon entre Dios i hende)
3. E di dos morto (separshon for di Dios totalmente i eternamente)
Na momento ku Adam i Eva a peka, mesora nan a muri spiritualmente (Efe. 2:1), ma eventualmente nan a bin muri tambe físikamente.
Konklushon
Dios no ta kulpabel pa e kaida di Adam i Eva den piká. Señor a krea e ser humano pa obedesÉ i stim’É di nan propio boluntat. Pues pa no forsanan na obedensia, Dios mester a krea tambe e posibilidat pa hende desobedesé. E posibilidat aki tabata den forma di e prohibishon pa kome for di e palu di konosementu di bon i malu.


text:
Mi ta hinca mi mes den e debate como un ex-piscador cu harpun. Ami tabata un di e prome Arubianonan cu a practica spear fishing na Aruba. Esaki tabata na 1949, hopi aña pasa! Mi ta kere cu 90 % di esnan cu ta lesando e articulo aki ni sikiera a nace ainda.
E tempo ey, spear fishing tabata djis un otro deporte nobo cu algun Arubiano a gusta. No tabatin protesta contra di dje. Te hasta, “Lorito Real”, e semanal di Sr. “Pachi” Jonkheer, a haci un caricatura di mi cu mi ekipo di spear fishing. M’a laga spear fishing pa mi por a dedica mas tempo na baseball
Aparentemente, den añanan cu a sigui, spear fishing a bira enemigo di ambientalistanan. Hopi estudio haci pa diferente entidad cientifico renombra mundialmente a coclui cu piscamento cu harpun ta dañino pa nos ecologia. Piscadonan cu harpun ta scoge un pa un e pisca cu e kier coge y piscadornan cu harpun, entre otro, ta mata e piscanan mas grandi cu ta recrea otro pisca grandi, lagando e mas chikitonan so. Ningun otro forma di pisca ta ofrece e piscado e selectividad manera piscamento cu harpun.
Parce cu Ministernan di Husticia (Sr. Bikker) y di Transporte, Telecomunicacion y Sector Primario (Sr. Romero) ta haya nan mes den un situacion dificil pa haci un decision similar na hefenan di estado cu mester scoge entre opcionnan causa pa COVID-19. Ta bay cu ciencia, of ta scoge pa nan antoho (capricho?).Ta bay di acuerdo pa permiti piscamento cu harpun of ta tene nos pais na convenionan inernacional cu ta producto di e estudionan cientifico.
E argumento di esnan cu kier elimina e prohibicion pa algun piscado sin trabou cu ta “pasando hamber” por busca cuminda cu su harpun no ta convence mi. Nan mester busca un harpun, locual lo costa nan hopi mas cu un bol si liña y algun anzue. Nan por pisca di barancanan si bay den un boto. Y si nan a tene nan mes na nos leynan, nan y nan harpun bieu mester ta hopi frusto.
Manera redaccion di un corant ta remarca, tratadonan internacional no conoce suspension temporal. Mi ta kere cu Aruba mester bay cu ciencia y no mishi cu e tratadonan internaconal cu a bin na vigor despues di hopi studio cientifico. Mi no ta kere cu un supension temporal ta e solucion pa nos piscadornan cu ta “pasando hamber”, y tampoco lo beneficia pueblo di Aruba.


text:
Oranjestad-Diadomingo Minister Otmar Oduber tabata presente na Centro di Pesca Hadicurari pa celebra hunto cu piscadornan di Aruba Dia di Piscador, ademas a duna inicio na e proyecto di renovacion di pier di Hadicurari.
E dia aki tabata reina un tremendo ambiente unda cu no solamente piscadornan di Aruba tabata presente, sino tambe un cantidad grandi di personanan cu a bin celebra Dia di Piscador na e tremendo actividad organiza pa Centro di Pesca Hadicurari y Santa Rosa.
E biaha aki Mercado di Santa Rosa a bay Hadicurari pa asina comparti hunto cu e piscadornan e dia special aki.
Minister Oduber a cuminda y conversa cu varios piscador unda el a felicitanan riba nan dia y a mustra su aprecio pa e ofishi cu nan ta realiza, manteniendo e tradicion aki bibo den nos cultura. Ta importante pa menciona cu por a mira un cantidad grandi di hoben cu ta dedicando na e ofishi di piscador, un herencia cu ta siguiendo di generacion en generacion, mustrando asina cu nos sector primario (pasobra esaki ta tuma lugar tambe den agricultura y cria) ta rebibando den nos comunidad.
E dia aki tabatin otro ingrediente special, particularmente pa e piscadornan di Noord. Minister Oduber a duna inicio na e proyecto di renovacion di e pier di Hadicurari, cual despues di diferente pier rond di nos isla cu a wordo renova y amplia, a yega na beurt.
E mandatario a expresa cu e ta hopi contento di por duna inicio na e renovacion di otro pier, cual ta contribui na e mehoracion di e condicionnan pa cu e piscadornan, den e caso aki, e piscadornan di Noord.
Minister Otmar Oduber a duna inicio na e proyecto di renovacion di pier di Hadicurari Ademas a celebra hunto cu piscadornan di Aruba nan diaPosted: June 29, 2014 in Johnny Habibe
Oranjestad-Diadomingo Minister Otmar Oduber tabata presente na Centro di Pesca Hadicurari pa celebra hunto cu piscadornan di Aruba Dia di Piscador, ademas a duna inicio na e proyecto di renovacion di pier di Hadicurari.


text:
ORANJESTAD (AAN) - Diaranson merdia, durante un encuentro ameno na Bestuurkantoor, Minister di Husticia y Asuntonan Social Sr. Rocco Tjon,
a haci entrega di helm nobo special na e unidad di motor di Cuerpo Policial. E unidad di motor, a indica cu nan tin un necesidad pa helmnan nobo, pa nan propio siguridad, cual ta e motibo tambe cu di parti di Ministerio di Husticia a percura pa presupuesta y realisa e proyecto aki debidamente.
Manera ta conoci, presupuesto 2022 a wordo aproba recientemente, diferente proyectonan relativamente chikito a wordo incorpora den e presupuesto aki, sinembargo nan ta proyectonan sumamente importante pa eleva siguridad di nos agentenan policial. Den cuadro di esaki, a haci entrega di e helmnan nobo cual lo eleva nan propio siguridad ora cu nan ta eherce nan tareanan riba nos careteranan. Ta asina cu e helmnan bieuw no tabata cubri e agente suficientemente, mirando cu e agente ta core mas riesgo di peliger. A base di esaki, a sondea pa diferente tiponan di helm cu ta eleva aun mas e siguridad di e agente, y asina a yega na e helmnan aki. Locual tambe ta haci e helmnan aki special ta cu e tin protector pa wowo pa anochi y den dia.
Di otro banda e proceso pa adkiri e bulletproof vestnan a wordo finalisa y lo inicia cu e pedido pa cu e bulletproof vestnan pa tur e agentenan policial. Siman pasa a elabora riba e proyecto di ICT caminda ta bay percura cu agentenan policial por haci nan trabou mucho mas miho, e wardanan ta bay wordo ekipa cu camara, y asina tin alrededor di 20 proyecto cu substancialmente lo bay eleva e siguridad y e servicio cu agentenan policial por brinda na nos comunidad.
Banda di esaki tin proyectonan mas grandi y infrastructural caminda ta bay muda diferente departamento pa e edificio di ex-Codemsa. Si tur cos ta bon e proyecto di ley aki, lo wordo entrega na parlamento pa por trate, prome cu reces di Parlamento di Aruba na juli.
Por ultimo, e mandatario a acentua e importancia di e parti di “bedrijfsvoering”, mirando cu na final di dia por presupuesta e fondonan, pero e ta necesario tambe pa e fondonan cu ta presupuesta wordo uza pa por ehecuta e tipo di proyectonan aki.
https://diario.aw/categories/noticia/policial/minister-tjon-a-haci-entrega-di-helm-nobo-pa-e-unidad-di-motor-di-cuerpo-policial#sigProId3d23fa7ddd


text: Diasabra, atardi patruya a bay na Palm Pier, caminda cu lo a mira un grupo di hende ta huma Marihuana na altura di Unique watersports. Eynan nan a mira algun persona, entre nan e conocidonan BA, JD y P, y ainda por a hole e huma di marihuana. Riba e pregunta kendenan a huma, no tabata tin contesta. Tur a wordo cori for di eynan. Riba vloer por a wak un saco di plastic cu tres saco chikito di marihuana y dos saco chikito cu un puiro parecido na cocaina. A coy e saconan y hib’e warda pa investigacion.


text:
“Mi ta wak hopi di locual Sr. Oduber ta pasando aden, cu ami a pasa aden. Y mi ta kere cu ora bo tend’e bisa cu politica ta esun cu tin’e eynan, anto e ora ey ami ta bis’e koekje van eigen deeg“, asina parlamentario Benny Sevinger di e fraccion di AVP a declara awe merdia durante un entrevista den ENFOKE. E parlamentario a reacciona riba e conferencia di prensa di ex-Minister Otmar Oduber, cu tabata keha cu ta Marisol Lopez a keh’e y cu awe e ta cera y cu Ministerio Publico ta persiguie politicamente.
Benny Sevinger a sigui bisa cu “Abo a cuminsa cu henter e persecucion politico aki. Den eleccion di juli 2017, e prome hende cu a entrega keho contra Benny Sevinger ta e mesun Otmar Oduber. Despues e plataforma di Jan de Ruyter a entrega keho y despues di eleccion den Parlamento, ta e mesun Otmar Oduber a yama un reunion di Parlamento na unda el a bay cerca e mesun Marisol Lopez y tur otro parlamentario di MEP partiendo papel di loke supuestamente Benny Sevinger lo a haci. Despues a pasa un mocion pa obliga Gobierno pa pusha Ministerio Publico pa investiga, a bay bebe koffie cu Procurador General pa papia riba mi caso. Tur esey nan a haci y awo e ta sinti fastioso pasobra ta investigand’e?”, asina Benny Sevinger ta puntra.
E parlamentario ta haya pret cu Otmar Oduber ta yora caba pasobra el a sinta tres dia den KIA y a considera e dianan duro. “Ruman, bo no a yora nada ainda. Ami a pasa setent’i pico dia cera den KIA. Ami n’ yora. M’a para bringa pa mi caso y mi lo sigui bringa pa mi caso tambe pasobra mi ta inocente”, segun Sevinger a afirma cu un bos firme.
Den caso di Avestruz, parlamentario Sevinger ta convenci, e unico meta di e recherchenan ta pa ban caba cu e carera politico di Benny, ban cer’e y ban caba cu partido AVP. El a yega di bisa esaki den pasado y lo sigui ripiti e mesun frase aki pasobra e ta convenci cu ta asina ta.
Na final, Benny Sevinger a finalisa bisando cu “Ami no ta sinti dushi cu bo tin cu bay bek den KIA. Pero no bin yora! Para manera un homber awo pasobra t’abo a cuminsa e cos ‘ki. Abo a bay conspira cu Evelyn, cu MEP, sinta cu nan, despues cu bo sa ki tipo di hende nan ta, pa awo bo bin yora pasobra nan ta detene bo atrobe. No ruman, para manera un homber y defende bo caso”.


text:
Den cuadro di expancion pa loke ta trata e proyecto di UV Filter na RWZI na Parkietenbos, Minister di Turismo, Transporte, Sector Primario y Cultura Otmar Oduber ta hopi satisfecho cu e proyecto aki ta un exito ya caba den su fase di prueba.
Diahuebs atardi representantenan di Ministerio di Sector Primario a reuni hunto cu DOW como tambe representantenan di e compania Berson, cu ta e compania cu a fabrica e systema di UV cu ta wordo usa riba e proyecto di RWZI, pa asina haya un ronda cu splicacion riba con e proyecto aki ta andando.
Durante e ecuentro aki Sr. Frank Benita ‘bedrijfsvoerder’ di RWZI- DOW a splica cu e proyecto di UV filter ta den su ultimo fase, den cual e systema lo core den un fase di prueba pa un siman largo pa asina aki saca tur e foutnan chikito cu por exisisti afor. Na final di e siman di preuba aki lo saca diferente e muestra pa wordo analisa na Lands Laboratorium, pa mira kico e efectonan di e UV ta riba e diferente bacterianan den e awa.
Minister Otmar Oduber den cuadro di su esfuerzonan pa tin un plan continuo pa por prove di awa durante henter aña pa agricultor y criadornan di bestia, a dicidi di bin cu extra UV pa brinda mas proteccion pa tur tipo di plantacion.
E systema nobo di UV cu a wordo instala lo percura pa e awa keda circula den e tanki pa brindando un mihor garantia di calidad di awa. Santa Rosa lo percura pa colecta e awa aki tur dia y pa distribui esaki pa Sector Primario di nos isla.
Minister di Sector Primario ta indica cu den transcurso di e simannan entante lo trece e resultadonan di testnan dilanti, pa asina aki den un forma oficial inaugura e proyecto aki.
Cu esaki Minister Oduber lo kier a yega na un solucion definitivo pa loke ta trata awa pa tur agricultor y criador di bestia gratis. Concluyendo por bisa cu e sistema aki ta uno sostenibel y cu ta garantiza un produccion di awa di calidad cu ta permiti pa durante henter aña por conta cu produccion di fruta y berdura pa nos comunidad.